|  |
| --- |
| **PROGRAMUL REGIONAL SUD EST 2021-2027**  **Obiectiv de politică 3 - O Europă mai conectată prin creșterea mobilității**  **Prioritatea 4 - O regiune accesibilă**  **Obiectiv Specific 3.2 - Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere**  **Actiunea 4.1 - Investiții destinate reabilitării și modernizării infrastructurii rutiere de importanță regională pentru asigurarea conectivității la rețeaua TEN-T** |

**GHIDUL SOLICITANTULUI**

**Reabilitarea și modernizarea infrastructurii rutiere de importanță regională**

**pentru asigurarea conectivității la rețeaua TEN-T**

**Apel PRSE/4.1/ITI/1/2025**

**(apel dedicat** **arealului ITI Delta Dunării)**

**versiunea – octombrie 2025**

CUPRINS:

[1. PREAMBUL, ABREVIERI ȘI GLOSAR 5](#_Toc205975473)

[1.1. Preambul 5](#_Toc205975474)

[1.2. Abrevieri 7](#_Toc205975475)

[1.3. Glosar 8](#_Toc205975476)

[2. ELEMENTE DE CONTEXT 13](#_Toc205975477)

[2.1 Informații generale PR Sud Est 2021 – 2027 13](#_Toc205975478)

[2.2 Prioritatea/Fond/Obiectivul de politică/Obiectivul specific 14](#_Toc205975479)

[2.3 Reglementări europene și naționale, cadru strategic, documente programatice aplicabile 14](#_Toc205975480)

[3. ASPECTE SPECIFICE APELULUI DE PROIECTE 17](#_Toc205975481)

[3.1 Tipul de apel 17](#_Toc205975482)

[3.2. Forma de sprijin (granturi; instrumente financiare; premii) 17](#_Toc205975483)

[3.3. Bugetul alocat apelului de proiecte 18](#_Toc205975484)

[3.4. Rata de cofinanţare 18](#_Toc205975485)

[3.5. Zona / zonele geografică(e) vizată(e) de apelul de Proiecte 18](#_Toc205975486)

[3.6. Acțiuni sprijinite în cadrul apelului 19](#_Toc205975487)

[3.7. Grup ţintă vizat de apelul de proiecte 20](#_Toc205975488)

[3.8. Indicatori 20](#_Toc205975489)

[3.8.1 Indicatori de realizare 20](#_Toc205975490)

[3.8.2. Indicatori de rezultat 21](#_Toc205975491)

[3.8.3. Indicatori suplimentari specifici Apelului de Proiecte 21](#_Toc205975492)

[3.9. Rezultate așteptate 22](#_Toc205975493)

[3.10. Operaţiune de importanţă strategică 23](#_Toc205975494)

[3.11. Investiţii teritoriale integrate 23](#_Toc205975495)

[3.12. Dezvoltare locală plasată sub responsabilitatea comunității 23](#_Toc205975496)

[3.13. Reguli privind ajutorul de stat 23](#_Toc205975497)

[3.14. Reguli privind instrumente financiare 24](#_Toc205975498)

[3.15. Acţiuni interregionale, transfrontaliere şi transnaţionale 24](#_Toc205975499)

[3.16. Principii orizontale 24](#_Toc205975500)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 25](#_Toc205975501)

[3.18. Caracterul durabil al proiectului 28](#_Toc205975502)

[3.19. Acțiuni menite să garanteze egalitatea de șanse, de gen, incluziunea și nediscriminarea 28](#_Toc205975503)

[3.20. Teme secundare 31](#_Toc205975504)

[3.21. Informarea şi vizibilitatea sprijinului din fonduri 31](#_Toc205975505)

[4. INFORMAȚII ADMINISTRATIVE DESPRE APELUL DE PROIECTE 31](#_Toc205975506)

[4.1. Data deschiderii apelului de proiecte 31](#_Toc205975507)

[4.2. Perioada de pregătire a proiectelor 31](#_Toc205975508)

[4.3. Perioada de depunere a proiectelor 32](#_Toc205975509)

[4.3.1. Data și ora pentru începerea depunerii de proiecte: ............................. 32](#_Toc205975510)

[4.3.2. Data și ora închiderii apelului de proiecte: ........................................ 32](#_Toc205975511)

[4.4. Modalitatea de depunere a proiectelor 32](#_Toc205975512)

[5. CONDIŢII DE ELIGIBILITATE 32](#_Toc205975513)

[5.1. Eligibilitatea solicitanţilor şi partenerilor 33](#_Toc205975514)

[5.1.1. Cerințe privind eligibilitatea solicitanților și partenerilor 33](#_Toc205975515)

[5.1.2. Categorii de solicitanți eligibili 38](#_Toc205975516)

[5.2. Eligibilitatea activităţilor 39](#_Toc205975517)

[5.2.1. Cerinţe generale privind eligibilitatea activităţilor 39](#_Toc205975518)

[5.2.2. Activităţi eligibile 39](#_Toc205975519)

[5.2.3 Activitatea de bază 43](#_Toc205975520)

[5.2.4 Activităţi neeligibile 43](#_Toc205975521)

[5.3. Eligibilitatea cheltuielilor 43](#_Toc205975522)

[5.3.1. Baza legală pentru stabilirea eligibilității cheltuielilor 44](#_Toc205975523)

[5.3.2. Categorii și plafoane de cheltuieli eligibile 45](#_Toc205975524)

[5.3.3. Categorii de cheltuieli neeligibile 45](#_Toc205975525)

[5.3.4. Opțiuni de costuri simplificate. Costuri directe și costuri indirecte 46](#_Toc205975526)

[5.3.5. Opțiuni de costuri simplificate. Costuri unitare/sume forfetare și rate forfetare 49](#_Toc205975527)

[5.3.6. Finanțare nelegată de costuri 49](#_Toc205975528)

[5.4. Valoarea minimă și maximă nerambursabilă a unui proiect 49](#_Toc205975529)

[5.5. Cuantumul cofinanțării acordate 49](#_Toc205975530)

[5.6. Durata proiectului 49](#_Toc205975531)

[5.7. Alte cerinţe de eligibilitate a proiectului 50](#_Toc205975532)

[6. INDICATORI DE ETAPĂ 56](#_Toc205975533)

[7. COMPLETAREA ŞI DEPUNEREA CERERILOR DE FINANTARE 56](#_Toc205975534)

[7.1 Completarea formularului cererii 56](#_Toc205975535)

[7.2. Limba utilizată în completarea cererii de finanțare 57](#_Toc205975536)

[7.3 Metodologia de justificare şi detaliere a bugetului cererii de finanțare 57](#_Toc205975537)

[7.4. Anexe şi documente obligatorii la depunerea cererii 58](#_Toc205975538)

[7.5. Aspecte administrative privind depunerea cererii de finanțare 66](#_Toc205975539)

[7.6. Anexele şi documentele obligatorii la momentul contractării 67](#_Toc205975540)

[7.7. Renunțarea la cererea de finanțare 72](#_Toc205975541)

[8. PROCESUL DE EVALUARE, SELECȚIE ȘI CONTRACTARE A PROIECTELOR 73](#_Toc205975542)

[8.1. Principalele etape ale procesului de evaluare, selecție și contractare 73](#_Toc205975543)

[8.2. Conformitate administrativă – DECLARAŢIA UNICĂ 73](#_Toc205975544)

[8.3. Etapa de evaluare preliminară – dacă este cazul (specific pentru intervențiile FSE+) 74](#_Toc205975545)

[8.4. Evaluarea tehnică și financiară. Criterii de evaluare tehnică și financiară 74](#_Toc205975546)

[8.5. Aplicarea pragului de calitate 82](#_Toc205975547)

[8.6. Aplicarea pragului de excelență 82](#_Toc205975548)

[8.7. Notificarea rezultatului evaluării tehnice și financiare 82](#_Toc205975549)

[8.8. Contestații 82](#_Toc205975550)

[8.9. Contractarea proiectelor 84](#_Toc205975551)

[8.9.1. Verificarea îndeplinirii condițiilor de eligibilitate 84](#_Toc205975552)

[8.9.2. Decizia de acordare/respingere a finanțării 86](#_Toc205975553)

[8.9.3. Definitivarea planului de monitorizare al proiectului 86](#_Toc205975554)

[8.9.4. Semnarea contractului de finanțare 87](#_Toc205975555)

[9. ASPECTE PRIVIND CONFLICTUL DE INTERESE 88](#_Toc205975556)

[10. ASPECTE PRIVIND PRELUCRAREA DATELOR CU CARACTER PERSONAL 89](#_Toc205975557)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 89](#_Toc205975558)

[11.1 Rapoarte de progres 89](#_Toc205975559)

[11.2. Vizitele de monitorizare 90](#_Toc205975560)

[11.3 Mecanismul specific indicatorilor de etapă. Planul de monitorizare 92](#_Toc205975561)

[12. ASPECTE PRIVIND MANAGEMENTUL FINANCIAR 94](#_Toc205975562)

[12.1 Mecanismul cererilor de prefinanțare 94](#_Toc205975563)

[12. 2. Mecanismul cererilor de plată 94](#_Toc205975564)

[12.3. Mecanismul cererilor de rambursare 95](#_Toc205975565)

[12.4. Graficul cererilor de prefinanţare/plată/rambursare 96](#_Toc205975566)

[12.5. Vizitele la faţa locului 96](#_Toc205975567)

[13. MODIFICAREA GHIDULUI SOLICITANTULUI 96](#_Toc205975568)

[13.1. Aspectele care pot face obiectul modificărilor prevederilor ghidului solicitantului 96](#_Toc205975569)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 97](#_Toc205975570)

[14. ANEXE 97](#_Toc205975571)

# 

# 1. PREAMBUL, ABREVIERI ȘI GLOSAR

## Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finantare pentru apelul de proiecte PRSE/4.1/ITI/1/2025 în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelul de proiecte mai sus menționat. Aspectele cuprinse în acest document ce derivă din Programul Regional Sud-Est 2021-2027 și modul său de implementare vor fi interpretate exclusiv de către AM cu respectarea legislației în vigoare şi folosind metoda de interpretare sistematică.

**Notă!** Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte, precum si de specificul Instrumentului de Investiții Integrate – ITI Delta Dunării, prevăzut de documentele relevante, inclusiv Strategia Integrată de Dezvoltare Durabilă a Deltei Dunării.

Un actor important în derularea mecanismului Investiţiilor Teritoriale Integrate este *Asociaţia pentru Dezvoltarea Intercomunitară ITI Delta Dunării (ADI ITI DD)*, care s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

*ADI ITI DD* are un rol decisiv în stabilirea conformităţii proiectului cu Strategia Integrată de Dezvoltare Durabilă a Deltei Dunării și a caracterului integrat al proiectului, fiind instituţia care, pe baza informaţiilor oferite de solicitantul de finanţare în cadrul fişei de proiect, decide dacă proiectul este conform cu SIDD-DD. În urma acestei decizii, ADI ITI DD eliberează solicitanţilor de finanţare un „Aviz de conformitate”, document ce va fi depus de către aplicant, împreună cu cererea de finanţare. ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

La nivelul AM PR SE, proiectele depuse în cadrul apelurilor dedicate arealului ITI Delta Dunării vor urma procedura generală a Programului.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

Notă! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

- Se face vinovat de inducerea gravă în eroare a AM PR SE, prin furnizarea de informații incorecte care reprezintă condiții de eligibilitate sau dacă a omis furnizarea acestor informații;

- A încercat să obțină informații confidențiale sau să influențeze AM PR SE în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## Abrevieri

**AA** Autoritatea de Audit

**ADI ITI DD Asociația pentru Dezvoltare Intercomunitară - ITI Delta Dunării**

**ADR** **Sud-Est** Agenţia pentru Dezvoltare Regională a Regiunii de Dezvoltare Sud-Est

**AM** **PR SE** Autoritatea de Management pentru Programul Regional Sud-Est

**ANEVAR** Asociaţia Naţională a Evaluatorilor Autorizaţi din România

**APL** Autoritate publică locală

**CA** Conformitate administrativă

**CE/COM** Comisia Europeană

**CF** Cerere de finanțare

**DD** Delta Dunării

**DNSH** Principiul „a nu prejudicia în mod semnificativ” (Do No Significant Harm)

**EUR** Euro

**FEDR** Fondul European pentru Dezvoltare Regională

**FSE** Fondul European Social

**ETF** Evaluare tehnică și financiară

**HG** Hotărâre de Guvern

**ITI DD** Instrument Teritorial Integrat Delta Dunării

**MIPE** Ministerul Investițiilor și Proiectelor Europene

**MPGT** Master Plan General de Transport al României

**ONG** Organizaţii Non-guvernamentale

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PR SE** – Programul Regional Sud-Est

**PT -** Proiect Tehnic

**RDC** – Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**RST** Recomandări Specifice de Țară

**SEAP** Sistemul electronic al achizițiilor publice

**SM** State Membre

**SIDD-DD** Strategia Integrată de Dezvoltare Durabilă a Deltei Dunării

**TFUE** Tratatul de Funcționare al Uniunii Europene

**UAT** Unitate administrativ teritorială

**UE** Uniunea Europeană

## Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "beneficiar", „operațiune”, „Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, „cheltuieli neeligibile”, „contract de finanțare”, ”lider de parteneriat”, „decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o Tranziție Justă.

*Activitate de bază în cadrul unui proiect* – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

(i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acestuia;

(ii) se regăsește în cererea de finanțare sub forma activităților eligibile obligatorii specificate în Ghidul Solicitantului;

(iii) nu face parte din activitățile auxiliare, așa cum sunt acestea definite în Ghidul Solicitantului;

(iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;

*Apel de proiecte* - invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

*Active corporale* - reprezintă terenuri, clădiri și instalații, utilaje și echipamente;

*Active necorporale* - reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

*Ajutoare/ajutor (de stat)* - înseamnă orice măsură care îndeplineşte toate criteriile prevăzute la articolul 107 alineatul (1) din Tratatul privind funcţionarea Uniunii Europene;

*Auditul de siguranță rutieră*: verificarea detaliată, tehnică și sistematică, independentă, din punctul de vedere al siguranței, a caracteristicilor de proiectare proprii unui proiect de infrastructură rutieră în toate etapele, de la planificare până la momentul imediat după darea în exploatare a drumului public, în trafic;

*Beneficiar* - conform Regulamentului (UE) 2021/1060, art.2, pct 9, lit.a, reprezintă un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor;

*Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care cuprinde informațiile minime prevăzute la art. 49 alin (2) din Regulamentul (UE) 2021/1060, cu modificările și completările ulterioare;

*Cerere de finanțare* – document standardizat, disponibil în sistemul informatic MySMIS2021, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect si este insotit de anexe si documente specificate in Ghidul Solicitantului aplicabil fiecarui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021;

*Contract de servicii publice*reprezintă, în sensul art. 2 lit. i) din Regulamentul (CE) nr. 1370/2007, unul sau mai multe acte obligatorii din punct de vedere juridic și care confirmă acordul încheiat între o autoritate competentă și un operator de serviciu public cu scopul de a încredința respectivului operator de serviciu public gestionarea și exploatarea serviciilor publice de transport de călători, sub rezerva unor obligații de serviciu public;

*Contractul de finanțare*este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

*Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către autoritatea de management;

*Declarație unică a solicitantului/partenerului/liderului de parteneriat* – declarație pe propria răspundere a reprezentantului solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

*Drumuri de interes judeţean:* drumurile ce fac parte din proprietatea publică a judeţului şi cuprind drumurile judeţene care asigură legătura între:

* reşedinţele de judeţ cu municipiile, cu oraşele, cu reşedinţele de comună, cu staţiunile balneoclimaterice şi turistice, cu porturile şi aeroporturile, cu obiectivele importante, legate de apărarea ţării, şi cu obiectivele istorice importante;
* oraşe şi municipii;
* reşedinţe de comună.

*Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte;

*Imobilul* - este definit conform Legii nr. 7/1996 a cadastrului şi a publicității imobiliare, cu modificările și completările ulterioare;

*Indicatori de etapă* - repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare;

*Infrastructură rutieră*: ansamblul construcţiilor, instalaţiilor şi dotărilor care susţin desfăşurarea circulaţiei rutiere;

*Infrastructura drumului*: partea din construcţia drumului alcătuită din lucrările de terasamente, lucrările de consolidare, protejare a lor, inclusiv lucrările de artă (poduri, viaducte, tuneluri etc.), care susţin(e) suprastructura drumului şi transmit(e) terenului solicitări din trafic şi din forţele care încarcă construcţia;

*Intreținerea drumurilor*: ansamblu de acţiuni şi lucrări fizice de intervenţie ce se întreprind pentru a conserva şi a adapta calitatea tehnică optimă a drumului în scopul de a asigura utilizatorilor, pe orice vreme, condiţii bune de viabilitate, circulaţie, securitate şi confort, precum şi permanentă curăţenie şi aspect estetic zonei, pe toată durata de exploatare;

*Lucrare de artă:* construcţie specială ca poduri, viaducte, pasaje superioare etc. care se execută cu scopul de a susţine o cale de comunicaţie (şi) pentru a-i asigura continuitatea în cazul apariţiei unor obstacole (văi adânci, cursuri de apă etc.);

*Modernizarea drumurilor:* amenajarea complexă a unui drum existent, prin sistematizarea elementelor geometrice şi aplicarea unei îmbrăcăminţi moderne în cadrul unui sistem rutier dimensionat conform reglementărilor tehnice în vigoare;

*Nod urban*: înseamnă o zonă urbană în care infrastructura de transport a rețelei transeuropene de transport, cum ar fi porturile, inclusiv terminalele de pasageri, aeroporturile, gările, platformele logistice și terminalele de marfă situate în și în jurul unei zone urbane, este conectată cu alte părți a acelei infrastructuri și cu infrastructura pentru trafic regional și local;

*Nod rutier:* totalitatea construcţiilor şi instalaţiilor de semnalizare, precum şi a dotărilor din zona de intersecţie a două sau mai multe drumuri care se intersectează denivelat;

*Pasaj superior*: construcţie de artă (pod), inclusiv căile de acces, care permite unui drum să treacă pe deasupra unui alt drum, cale ferată (sau obstacol);

*Pasarelă*: pasaj superior, îngust, rezervat pietonilor;

*Perioada de durabilitate* - reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de 5 ani de la plata finală aferentă contractelor de finanțare;

*Pistă pentru ciclişti:*  fâşie de teren amenajată, destinată circulaţiei cu bicicleta.

*MySMIS2021* **-** reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027;

*Plan de monitorizare a proiectului* – plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management;

*Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

*Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;

*Principiul DNSH – Do No Significant Harm (“*A nu prejudicia în mod semnificativ”) obligație la nivel European, care, conform cu Regulamentul European în vigoare, tipurile de acțiuni și investiții propuse în cadrul PR SE 2021-2027, necesită să fie evaluate în funcție de potențialul lor de a aduce prejudicii semnificative celor șase obiective de mediu;

*Proiect* – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare;

*Proiectele cu lucrări* -reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

*Proiectele fără lucrări* - reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

*Rețeaua TEN-T*: o rețea la nivel european de linii de cale ferată, drumuri, căi navigabile interioare, rute maritime, porturi, aeroporturi și terminale feroviare având ca obiectiv final reducerea decalajelor, eliminarea blocajelor și barierelor tehnice, precum și consolidarea coeziunii sociale, economice și teritoriale în UE. TEN-T este formată din:

- Rețeaua de bază: include cele mai importante conexiuni, care leagă cele mai importante noduri și urmează să fie finalizată până în 2030.

- Rețeaua extinsă: acoperă toate regiunile europene și urmează să fie finalizată până în 2050.

*Reabilitarea drumurilor:* ansamblul lucrărilor privind mărirea capacităţii portante a complexelor rutiere a drumurilor existente, (re)amenajarea elementelor geometrice, asigurarea scurgerii apelor şi a siguranţei circulaţiei;

*Revizia drumurilor:* ansamblu de acţiuni realizate în scopul de a constata starea tehnică a drumurilor prin examinare şi cercetare la faţa locului în scopul de a stabili lucrări de intervenţie pentru a corecta eventualele defecţiuni şi a constitui baza unor decizii fundamentate (în elaborarea de strategii pe orizonturi de timp diferite);

*Solicitant* - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027;

*Strategia Integrată de Dezvoltare Durabilă a Deltei Dunării* - document programatic care asigură echilibrul între protejarea patrimoniului natural unic al Rezervației Biosferei Deltei Dunării (RBDD) și dezvoltarea socio-economică venind în întâmpinarea aspirațiilor locuitorilor zonei prin îmbunătățirea condițiilor de viață, crearea unor oportunități economice mai bune și o valorificare adecvată a patrimoniului natural și cultural, conform prevederilor HG nr. 602 din 24 august 2016 privind aprobarea Strategiei integrate de dezvoltare durabilă a Deltei Dunării;

*Siguranța traficului rutier:*  se referă la metodele și măsurile utilizate pentru a împiedica uciderea sau rănirea utilizatorilor de drum. Utilizatorii de drum sunt pietonii, șoferii, bicicliștii, pasagerii. Siguranța Rutieră poate fi sporită acționând prin trei canale principale:

* utilizatorii de drum;
* mediul de circulație;
* starea vehiculelor pe drum.

*Termen maxim*– Interval de timp calculat începând cu următoarea zi lucrătoare după transmiterea unei solicitări AM PR SE prin sistemul informatic MySMIS2021 și care nu include ziua împlinirii termenului;

*Transport multimodal*: transportul de pasageri sau de mărfuri, sau ambele, folosind două sau mai multe moduri de transport;

*Transport durabil:* concept care are în vedere sistemul care permite satisfacerea principalelor nevoi de mobilitate într-o manieră consistentă şi compatibilă cu sănătatea oamenilor şi a ecosistemelor, sub semnul echităţii generaţiilor şi între ele;

*Unitatea administrativ-teritorială*este definită conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare;

*Utilizarea eficientă a resurselor* - înseamnă reducerea cantității de factori de producție necesari pentru producerea unei unități de producție sau înlocuirea factorilor de producție primari cu factori de producție secundari;

*Variantă:* sector de drum provizoriu care permite continuitatea circulaţiei rutiere în zona construirii unor lucrări de artă sau pe durata realizării unor lucrări de întreţinere a complexelor rutiere;

Termenii și expresiile ”obiectiv/proiect de investiție”, ”investiție publică”, ”proiect tehnic de execuție” au înțelesurile prevăzute la art. 1 din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

# 2. ELEMENTE DE CONTEXT

## 2.1 Informații generale PR Sud - Est 2021 – 2027

Programul Regional Sud-Est (PR SE) 2021-2027 este unul din programele incluse in Acordul de Parteneriat privind fondurile europene pentru perioada de programare 2021-2027, intre Romania și Comisia Europeană prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR).

Programul a fost aprobat prin Decizia nr. C (2022) 7639 din 21.10.2022 pentru sprijin din partea Fondului European de Dezvoltare Regională în cadrul obiectivului „Investiții pentru ocuparea forței de muncă și creștere economică” pentru regiunea Sud-Est din România CCI 2021RO16RFPR003.

Obiectivul general al PR SE 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR SE 2021-2027 urmărește ca Regiunea de dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## 2.2 Prioritatea/Fond/Obiectivul de politică/Obiectivul specific

Obiectiv de politică 3 - O Europă mai conectată prin creșterea mobilității

Prioritatea 4 - O regiune accesibilă

Obiectiv Specific 3.2 Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere

Acțiunea 4.1 Investiții destinate reabilitării și modernizării infrastructurii rutiere de importanță regională pentru asigurarea conectivității la rețeaua TEN-T.

## 2.3 Reglementări europene și naționale, cadru strategic, documente programatice aplicabile

Pe întreg ciclul de viață al unui proiect se vor avea în vedere atât reglementările europene şi naţionale în domeniu, cât și alte documente programatice şi de planificare specifice la nivel european, naţional și regional.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

Solicitanţii de finanțare au obligația de a respecta legislaţia în forma actualizată la momentul aplicării. Reglementările europene și naționale, precum și documentele programatice/strategice mai jos indicate reprezintă o listă orientativă, fără caracter exhaustiv și aplicabile ghidurilor lansate în cadrul PR SE 2021-2027.

**A. Regulamente/reglementări europene (cu modificarile si completarile ulterioare):**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) nr. 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune (consolidat la 30 iunie 2021), cu modificarile si completarile ulterioare;
* Regulamentul Consiliului (CE, EURATOM) nr. 2988/1995 privind protecția intereselor financiare ale Comunităților Europene, cu modificările și completările ulterioare;
* Regulamentul (UE, Euratom) nr. 2018/ 1046 al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 2013/ 1296, (UE) nr. 2013/ 1301, (UE) nr. 2013/ 1303, (UE) nr. 2013/ 1304, (UE) nr. 2013/ 1309, (UE) nr. 2013/ 1316, (UE) nr. 2014/ 223, (UE) nr. 2014/ 283 și a Deciziei nr. 2014/541/UE și de abrogare a Regulamentului (UE, Euratom) nr. 2012/ 966, cu modificările și completările ulterioare;
* Regulamentul (UE) nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) cu modificările și completările ulterioare;
* Regulamentul delegat (UE) nr. 2021/ 2178 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) nr. 2019/2088, cu modificările și completările ulterioare;
* Regulamentul (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* Comunicarea Comisiei C (2021) 1054 final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027;
* Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE;
* Carta drepturilor fundamentale a Uniunii Europene - 2016/C/202/02.

**B. Legislaţie naţională (cu modificările și completările ulterioare)**

* Hotărârea Guvernului nr. 829/ 2022 pentru aprobarea Normelor metodologice de aplicare a prevederilor Ordonantei de urgenta a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873 din 06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* OUG nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Legea nr. 315/2014 privind dezvoltarea regională în România, cu modificările și completările ulterioare. Legea nr. 202/2002 privind egalitatea de şanse între femei şi bărbaţi;
* OUG nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;
* Hotărârea Guvernului nr. 875/ 2011 pentru aprobarea Normelor metodologice de aplicare a prevederilor Ordonantei de urgenta a Gugernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Ordonanța de Guvern nr. 61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii;
* Legea nr. 448/ 2006 privind protectia si promovarea drepturilor persoanelor cu dizabilitati, republicata (a se vedea capitolul IV Accesibilitate);
* Ordonanța de Guvern nr. 137/2000 privind prevenirea şi sancţionarea tuturor formelor de discriminare;
* OUG 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027;
* Ordin nr. 1.777/ 2023 privind aprobarea conținutului/modelului/formatului/

structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;

* ORDIN nr. 2.370 din 9 iunie 2023 pentru aprobarea matricei de corelare prevăzute la art. 7 alin. (3) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-20272021-2027;
* Legea 232/2022 privind privind cerinţele de accesibilitate aplicabile produselor şi serviciilor ;

**C. Documente programatice (Programe, Strategii, Planuri):**

* Programul Regional Sud Est 2021-2027;
* Planul de Dezvoltare Regională Sud Est 2021-2027;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu dizabilităţi;
* Carta drepturilor fundamentale a Uniunii Europene (2016/ C202/ 02);
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Strategia națională pentru dezvoltarea durabilă a României 2030;
* Strategia ITI DD - Strategia Integrată de Dezvoltare Durabilă a Deltei Dunării 2030.

Notă! Pe parcursul derulării etapelor de evaluare, selecție și contractare se vor avea în vedere actualizările legislative naționate/europene specifice, aceste actualizări pot conduce la modificări/actualizări ale prezentului ghid, în cazul în care acestea influențează condițiile/criteriile stabilite în prezent.

# 3. ASPECTE SPECIFICE APELULUI DE PROIECTE

## 3.1 Tipul de apel

Prin prezentul Ghid se lansează apelul de **tip necompetitiv** cu termen limită de depunere a cererilor de finantare, având urmatorul cod PRSE/4.1/ITI/1/2025.

AM PR SE lansează apelurile de proiecte numai în sistemul informatic MySMIS2021.

Cererile de finanțare pot fi depuse doar în perioada menționată în cadrul secțiunii 4.3 a prezentului ghid, iar evaluarea acestora va avea la bază principiul necompetitivității.

Evaluarea și selecția proiectelor depuse se va realiza în baza principiului “primul venit, primul evaluat”, cu condiția obținerii punctajului minim de 60 puncte, care reprezintă pragul minim de calitate stabilit în etapa de evaluare tehnică și financiară; se vor introduce în etapa de contractare proiectele care  în urma parcurgerii etapelor de evaluare și a soluționării contestațiilor obțin minim 60 de puncte, care nu au fost notate cu 0 în etapa de evaluare tehnico-financiară conform detaliilor de completare a grilei și se încadrează în alocarea apelului (inclusis supracontractarea).

Un potenţial beneficiar poate depune mai multe cereri de finanţare.

Notă! Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM PR SE, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

Pentru informarea corectă a potențialilor solicitanți, AM PR SE va publica lunar pe site-ul programului situația proiectelor, depuse precum și gradul de acoperire al alocării financiare disponibile.

## 3.2. Forma de sprijin (granturi; instrumente financiare; premii)

În cadrul prezentelor apeluri de proiecte se acordă sprijin financiar sub formă de grant (nerambursabil), în conformitate cu prevederile PR SE 2021-2027, a Regulamentelor (UE) 2021/1060 și (UE, Euratom) 2018/1046.

## 3.3. Bugetul alocat apelului de proiecte

Alocarea apelului de proiecte PRSE/4.1/ITI/1/2025 este de 22.866.318 Euro, din care 19.833.031 euro FEDR și 3.033.287 Euro Buget de Stat.

Alocarea apelului cuprinde alocarea programului și supracontractarea aprobată. Aprobarea supracontractării s-a realizat în conformitate cu prevederile OUG 133/2021 – art. 15, alin. 1, lit. b, cu încadrarea în creditele de angajament aprobate anual cu această destinație prin legile bugetare anuale.

## 3.4. Rata de cofinanţare

În cadrul prezentelor apeluri de proiecte, pentru întocmirea bugetului cererii de finanțare, se va lua în calcul:

* Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR),
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS);
* minim 2% din valoarea cheltuielilor eligibile reprezintă contribuția solicitantului.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor depuse în parteneriat :

* ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia;
* modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de Parteneriat.

## 3.5. Zona / zonele geografică(e) vizată(e) de apelul de Proiecte

Zona vizată de acest apel de Proiecte este arealul aferent zonei ITI Delta Dunării format din 38 de unități administrativ-teritoriale din cadrul Rezervației Biosfera Delta Dunării, Județul Tulcea și nordul Județului Constanța, în zonele identificate ca prioritare în cadrul Strategiei Integrate de Dezvoltare Durabilă a Deltei Dunării, după cum urmează:

a. „centrul Deltei, care cuprinde unităţile administrativ-teritoriale al căror teritoriu se află integral în Rezervaţia Biosferei Delta Dunării, respectiv comunele Ceatalchioi, Pardina, Chilia Veche, C.A. Rosetti, Crişan, Maliuc, Sfântu Gheorghe şi oraşul Sulina. Teritoriul acestor unități administrativ-teritoriale se află integral sau preponderent în Delta Dunării propriu-zisă, între braţele Dunării;

b. unităţi administrativ-teritoriale aflate parţial pe teritoriul Rezervaţiei Biosferei Delta Dunării: municipiul Tulcea, oraşul Isaccea, orașul Babadag şi comunele Murighiol, Mahmudia, Beștepe, Nufăru, Somova, Niculițel, Luncavița, Grindu, Valea Nucarilor, Sarichioi, Jurilovca, Ceamurlia de Jos, Mihai Bravu, Baia (județul Tulcea) și Mihai Viteazu, Istria, Săcele și Corbu (județul Constanța);

c. unităţi administrativ-teritoriale aflate în vecinătatea teritoriului Rezervaţiei Biosferei Delta Dunării, incluse pentru a asigura coeziunea teritorială și coerenţa unor intervenţii strategice: orașul Măcin și comunele I.C. Brătianu, Smârdan, Jijila, Văcăreni, Greci, Frecăței, Mihail Kogălniceanu, Slava Cercheză.”-extras din Strategia Integrată de Dezvoltare Durabilă a Deltei Dunării, cap. I. Contextul elaborării Strategiei, subcapitolul I.1 Contextul.

Investițiile finanțate în cadrul prezentului apel de proiecte vor fi realizate pe teritoriul solicitanților și partenerilor eligibili, în cazul proiectelor în parteneriat.

## 3.6. Acțiuni sprijinite în cadrul apelului

PR SE 2021-2027 abordează integrat, în cadrul investițiilor propuse, obiectivele și cerințele de dezvoltare durabilă asumate la nivel național prin Agenda 2030. Dezvoltarea sustenabilă și rezilientă, în deplin acord cu obiectivele de mediu și climă asumate la nivel european, reprezintă un aspect transversal care definește strategia și intervențiile PR Sud-Est 2021-2027. Acțiunile finanțate prin program vor urmări sustenabilitate ecologică/de mediu prin design, integrând de la început considerentele legate de mediu prin aplicarea integrată a principiului DNSH *(„Do no significant harm”).*

PR SE 2021-2027 se aliniază cadrului Strategic EU Roma pentru egalitate, incluziuneșiparticipare 2020- 2030, respectiv pentru măsurile privind combaterea discriminării în accesul la educație generală de calitate. Toate investițiile vor urma principiile desegregării și nediscriminării, concentrându-se pe promovarea accesului la servicii incluzive generale în educație, spațiu locativ, ocuparea forței de muncă, sănătate și asistență socială.

Dezvoltarea infrastructurii regionale de transport reprezină o condiție necesară pentru dezvoltarea economică. Creșterea conectivității, precum și transportul mai sigur si mai curat al pasagerilor și mărfurilor pe drumurile regionale, va facilita tranziția către un transport multimodal eficient și va contribui la reducerea disparităților urban-rural.

Pentru a fi eligibil, proiectul trebuie să vizeze exclusiv domeniile de activitate eligibile, nefiind eligibile proiecte care nu se încadrează în activitățile specifice propuse a fi finanțate prin PR SE 2021 – 2027.

Pentru atingerea obiectivului specific al acestei priorități de investiție sunt avute în vedere realizarea următoarelor tipuri de investiții pentru zona arealul ITI Delta Dunării:

**-** Modernizarea si reabilitarea drumurilor județene (pentru îmbunătățirea parametrilor relevanți - cresterea siguranței rutiere, portanței etc) care asigură conectivitatea, directă (DJ/trasee compuse din mai multe DJ legate direct) sau indirectă (DJ/trasee legate de rețea prin intermediul unui DN modernizat) cu rețeaua TEN-T, inclusiv prin:

* construirea/modernizarea/reabilitarea sensurilor giratorii, pasarelelor pietonale, a pasajelor rutiere, poduri și podețe, acces la proprietăți - aflate în domeniul public, precum și a stațiilor pentru transport public pe traseul DJ;
* construirea lucrărilor noi de artă ca parte a DJ, în funcție de soluțiile tehnice propuse;
* realizarea de investiții destinate siguranței rutiere pentru participanții la trafic /măsuri pentru creșterea siguranței rutiere precum:
* măsuri de siguranță pasivă (atenuatori de impact si parapete de ghidare);
* semnalizarea acustică și vizuală a sectoarelor de drum periculoase și obstacolelor prin utilizarea energiei verzi (benzi rezonatoare, limitatoare de viteză etc.);
* construirea de pasaje denivelate;
* construirea/amenajarea de sensuri giratorii;
* măsuri de prevenire a incidentelor/accidentelor cauzate de fauna sălbatica (pasaje, tunele, casete betonate, canale pentru amfibieni etc.), construirea pasarelelor pietonale, acțiuni pentru siguranța rutiera pentru pietoni si bicicliști etc;
* realizarea de investiții specifice destinate mediului și rezilienței la măsuri climatice (în special plantări de aliniamente de arbori și arbuști în exteriorul amprizei drumului);
* măsuri de reducere a impactului asupra ariilor protejate prin realizarea, refacerea coridoarelor ecologice în scopul asigurării conectivității laterale;
* construirea/ modernizarea/ reabilitarea/ extinderea de pasaje/ noduri rutiere pentru a asigura conectivitatea la reteaua TEN-T. Construirea de pasaje/ noduri rutiere este eligibila doar pentru asigurarea conectivitatii directe a drumurilor judetene la reteaua TEN-T;
* construirea/ modernizarea stațiilor de transport public aflate pe traseul DJ, iar în localitățile deservite de DJ, măsuri privind asigurarea unui acces facil către gările feroviare, fluviale, îmbunătățind conexiunile modale.

## 3.7. Grup ţintă vizat de apelul de proiecte

Grupurile țintă includ, în funcție de sfera lor de interes, toate instituțiile publice și părțile interesate care vor fi implicate sau vor folosi / beneficia de rezultatele investițiilor:

- autorități și instituții publice locale (zona ITI Delta Dunării) și Ministerul Transporturilor;

- utilizatorii infrastructurii rutiere de transport reabilitate, ca obiect al intervenției (agenti economici, locuitori ai RSE, turiști/vizitatori) ;

- antreprenori din zona ITI Delta Dunării.

Solicitantul va menționa în secțiunea **„**Grup țintă” din Cererea de finanțare principalii beneficiari ai rezultatelor proiectului.

## 3.8. Indicatori

În cadrul cererii de finanțare se vor completa atât indicatorii de realizare, de rezultat, cât și indicatorii suplimentari specifici apelului de proiecte. Indicatorii reprezintă instrumente de măsurare a efectelor/ realizărilor/ rezultatelor intervențiilor. În cadrul prezentelor apeluri, solicitantul va stabili valori pentru indicatorii detaliați în subcapitolele 3.8.1, 3.8.2 si 3.8.3.

Solicitantul are obligația de a completa valori pentru toți indicatorii de realizare și rezultat prestabiliți ai programului, așa cum au fost anterior menționați. Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de măsuri în conformitate cu prevederile OUG nr. 66/2011, cu modificările şi completările ulterioare.

### 3.8.1 Indicatori de realizare

RCO46 - Lungimea drumurilor reconstruite sau modernizate – din afara TENT-T (km)

Acest indicator se referă la lungimea totală a secțiunilor de drum non-TEN-T reconstruite sau modernizate și se măsoară în km. Se va lua în calcul doar lungimea secțiunilor de drum asupra cărora se intervine prin proiect fără a include lungimea sectoarelor intercalate, dacă este cazul, reconstruite/modernizate în cadrul altor proiecte.

Unitate de măsură: km

RCO 74 – Populația vizată de proiecte derulate in cadrul strategiilor de dezvoltare teritorială integrată (persoane)

Numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.

RCO75 - Strategii de dezvoltare teritorială integrată care beneficiază de sprijin

Valoarea țintă a indicatorului a fost estimata ca fiind egală cu valoarea numarului de Strategii de devoltare teritoriala integrata care beneficiaza de sprijin prin implementarea proiectelor din cadrul OS a (ii), respectiv SIDD DD.

### 3.8.2. Indicatori de rezultat

RCR 55 - Utilizatori anuali ai drumurilor nou construite, reconstruite, îmbunătățite sau modernizate (pasager-km/ an)

Acest indicator se referă la numărul total de utilizatori ai drumurilor nou construite, modernizate, reconstruite sau modernizate în cadrul proiectului. Valoarea atinsă este estimată ex-post, pentru primul an de monitorizare ex-post, la o perioada de un an de la finalizarea intervenției. Indicatorul de referință se referă la numărul estimat de utilizatori ai drumului judetean respectiv, calculat pe o perioada de un an, in anul anterior începerii proiectului și poate fi zero pentru drumuri noi. Valoarea atinsă se calculează înmulțind valoarea traficului mediu zilnic anual pe drumul judetean conform studiului de trafic \* 1,7 (nr. mediu pasageri pe autoturism în UE)\* 365 (zile pe an).

Unitate de măsură: Pasageri-km/an

### **3.8.3. Indicatori suplimentari specifici Apelului de Proiecte**

Acesti indicatori fac fac obiectul monitorizării implementării și performanței investiției propuse prin proiect.

* sensuri giratorii construite/modernizate/reabilitate – număr;
* poduri construite/modernizate/reabilitate – număr;
* pasaje rutiere construite/modernizate/reabilitate – număr;
* pasarele pietonale – număr;
* stații pentru transport public pe traseul DJ construite/modernizate/reabilitate – număr;
* lucrări de artă [[1]](#footnote-1) construite – număr;
* categorii de elemente suplimentare destinate siguranței circulației – număr;
* categorii de elemente de prevenire a incidentelor/accidentelor cauzate de fauna sălbatică – număr;
* aliniamente de arbori și arbuști situate de-a lungul căilor de transport – km;
* lungime pistă simplă (cu un sens) de biciclete construită/modernizată/reabilitată (dacă pista are două sensuri de circulație se va menționa lungimea totală, însumând lungimile ambelor sensuri) – km;
* suprafață trotuare/trasee pietonale modernizate/realizate - mp.

Notă! Valorile preconizate trebuie să fie realiste, realizabile, măsurabile și în concordanță cu documentația tehnică care stă la baza proiectului.

Nu se acceptă identificarea și cuantificarea în cadrul Cererii de Finanțare a altor indicatori în afara celor menționați în cadrul secțiunii 3.8 din prezentul Ghid.

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

## 3.9. Rezultate așteptate

În *Secțiunea Rezultate așteptate* din cererea de finanţare vor fi prezentate, la nivel de proiect, următoarele informații, sub forma prezentată mai jos:

|  |  |
| --- | --- |
| **REZULTATE AȘTEPTATE** | **UNITATE DE MĂSURĂ** |
| Lungimea drumurilor reconstruite sau modernizate | km |
| Utilizatori anuali ai drumurilor nou construite, reconstruite, îmbunătățite sau modernizate | pasager-km/ an |
| Sensuri giratorii construite/modernizate/reabilitate | număr |
| Poduri construite/modernizate/reabilitate | număr |
| Pasaje rutiere construite/modernizate/reabilitate | număr |
| Pasarele pietonale | număr |
| Stații pentru transport public pe traseul DJ construite/modernizate/reabilitate | număr |
| Lungime pistă simpla (cu un sens) de biciclete construite/modernizate | km (dacă pista are două sensuri de circulație se va menționa lungimea totală, însumând lungimile pistelor simplu sens) |
| Lungime trotuare/trasee pietonale modernizate/realizate | km |
| Lucrări de artă [[2]](#footnote-2) construite | Număr (solicitantul le va detalia) |
| Categorii de elemente suplimentare destinate siguranței circulației | Număr (solicitantul le va detalia) |
| Categorii de elemente de prevenire a incidentelor/accidentelor cauzate de fauna sălbatică | Număr (solicitantul le va detalia) |
| Aliniamente de arbori situate de-a lungul căilor de transport | km |

Valorile preconizate trebuie să fie realiste, realizabile si măsurabile și în concordanță cu documentația tehnică care stă la baza proiectului.

Nu se acceptă identificarea și cuantificarea în cadrul Cererii de finanțare a altor rezultate în afara celor menționate în cadrul secțiunii 3.9 din prezentul Ghid.

## 3.10. Operaţiune de importanţă strategică

Această secțiune nu se aplică prezentului apel.

## 3.11. Investiţii teritoriale integrate

Se vor finanta proiecte care contribuie la realizarea obiectivelor Strategiei Integrate de Dezvoltare Durabilă Deltei Dunării.

Având în vedere faptul că în cadrul Programului Regional Sud Est 2021 - 2027 există alocare financiară dedicată zonei de Investiţie Teritorială Integrată Delta Dunării, aplicanţii din această zonă pot depune proiecte ale căror locuri de implementare se găsesc pe teritoriul ITI DD, aşa cum acesta este precizat în SID DD, numai în cadrul apelurilor dedicate ITI DD.

## 3.12. Dezvoltare locală plasată sub responsabilitatea comunității

Această secțiune nu se aplică prezentului apel.

## 3.13. Reguli privind ajutorul de stat

Prin prezentul ghid nu sunt finanţate proiectele care intră sub incidenţa ajutorului de stat sau în cadrul cărora sunt identificate elemente de natura ajutorului de stat.

În conformitate cu principiul non-profitului menționat la art. 192 din Regulamentul financial (UE) nr. 1046/2018, cu modificările și completările ulterioare, asistența financiară nerambursabilă acordată în cadrul prezentului apel nu are scopul sau efectul de a produce profit în contextul investițiilor finanțate.

Pentru verificarea încadrării sub incidența ajutorului de stat au fost analizate condițiile prevăzute la art. 107, alineatul (1) din Tratatul privind funcționarea Uniunii Europene, în conformitate cu Comunicarea Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01).

Este considerat ajutor de stat incompatibil cu Piaţa internă a Uniunii Europene orice măsură de sprijin a unui Stat Membru care îndeplineşte cumulativ următoarele patru condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

Elementele de ajutor de stat sunt excluse, la nivelul proprietarului infrastructurii, atunci când nu sunt îndeplinite cumulativ criteriile menționate în Comunicarea Comisiei anterior menţionată.

La nivelul utilizatorului infrastructurii, se consideră că investițiile pentru care se acordă finanțare prin prezentul apel nu implică elemente de ajutor de stat avand in vedere natura activitatii desfasurate.

La nivelul execuției lucrărilor, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat asupra finanțării, AM va acționa conform legislației aplicabile în vigoare.

## 3.14. Reguli privind instrumente financiare

Această secțiune nu se aplică prezentului apel.

## 3.15. Acţiuni interregionale, transfrontaliere şi transnaţionale

Această secțiune nu se aplică prezentului apel.

## 3.16. Principii orizontale

O atenție deosebită este acordată respectării principiilor orizontale menționate la nivelul Acordului de Parteneriat privind fondurile europene pentru perioada de programare 2021-2027, intre Romania si Comisia Europeana și Programul Regional Sud-Est 2021-2027.

Proiectele trebuie să descrie și să demonstreze modul în care principiile orizontale sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

În procesul de pregătire, verificare, implementare și durabilitate a proiectului, solicitantul asigură :

* Respectarea drepturilor fundamentale și a Cartei drepturilor fundamentale a Uniunii Europene;
* Respectarea egalității între femei și bărbați, integrarea perspectivei de gen și abordarea aspectelor de gen;
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități;
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ” (DNSH).

Solicitanții de finanțare vor completa toate informațiile relevante în legătură cu aspectele menționate, particularizând pentru proiectul propus, completând corespunzător secțiunii Principii orizontale a cererii de finanțare.

## 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul *Metodologiei privind abordarea principiului DNSH și imunizarea infrastructurii la schimbări climatice în cadrul Programului Regional Sud-Est 2021-2027* elaborată de AM PR SE în sprijinul solicitanților la finanțare, document ce poate fi accesat la adresa: <https://regiosudest.ro/>.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9):

1. a) atenuarea schimbărilor climatice ;
2. b) adaptarea la schimbările climatice ;
3. c) utilizarea durabilă și protecția resurselor de apă și a celor marine;
4. d) tranziția către o economie circulară;
5. e) prevenirea și controlul poluării;
6. f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele 6 obiective de mediu, 4 dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului in conformitate cu Legea nr 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. In acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri de *atenuare (compensare)* la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru adaptarea, respectiv atenuarea (compensarea) - în măsura în care aceasta este necesară, la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027(Anexa 10)**.**

**Documentațiile tehnico-economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH), așa cum acesta este definit prin Regulamentul (UE) 2020/852 privind instituirea unui cadru care să faciliteze investițiile durabile.

În acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor.

Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal in vigoare, vor fi punctate în grila de evaluare tehnică si financiară, in cadrul Sectiunii I. Totodată, în faza de selectie se va verifica dacă proiectele propuse respecta cerintele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară, in cadrul Sectiunii II.

Astfel, pentru proiectele dezvoltate la nivel de Proiect Tehnic - măsurile de atenuare (compensare) pot fi:

1. Incluse in cererea de finantare depuse in cadrul acestui apel, astfel:
2. Incluse in cadrul proiectului ca urmare a completarii/ revizuirii SF/ DALI si a PT care vizeaza modernizarea drumului judetean/drumurilor judetene - aceasta opțiune asigurand integrarea optima a măsurilor de atenuare (compensare);

fie

1. Realizate ca o investiție separată, daca varianta anterioară nu este posibila. În acest caz, cererea de finantare pentru infrastructura de drumuri judetene va include și investiția separată care vizează ăasurile de compensare, pentru a putea fi analizata respectarea acestei cerințe în etapa de verificare a eligibilității și evaluării tehnico-economice a proiectului.

În cazul în care măsurile de imunizare nu se pot realiza în proximitatea drumului judeţean, există posibilitatea ca măsurile compensatorii să se realizeze pe teritoriul aceluiaşi judeţ, cu respectarea condiţiilor de eligibilitate din ghidul specific (de ex. privind regimul proprietăţii).

1. Incluse în cereri de finanţare depuse/ce vor fi depuse în alte acţiuni din cadrul PR SE 2021-2027, respectiv Acţiunea 2.3 Dezvoltarea de perdele forestiere de-a lungul drumurilor județene şi/sau Actiunea 4.1 B Instalarea de puncte de realimentare/ reîncărcare pentru vehicule electrice pe traseele drumurilor județene, după caz. În acest caz, în etapa de selecţie se va puncta caracterul integrat al proiectului, în cazul în care proiectul este punctat cu 0, acesta va fi respins de la finanţare. Solicitantul de finanţare în cadrul acestui apel se va angaja să realizeze măsurile de atenuare (compensare) prin proiectele depuse în cadrul apelurilor ce vor fi deschise pentru cele două acţiuni mai sus menţionate, nerealizarea acestora conducând la rezilierea contractului de finanţare aferent proiectului de modernizare a drumului/drumurilor judeţean/judeţene.

De asemenea, solicitantul va avea în vedere, în mod special:

* ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil <https://mfe.gov.ro/minister/perioade-de-programare/perioada-2021-2027/> ;
* Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>;
* Raportul de mediu pentru Programul Regional Sud-Est 2021-2027, Analiza privind evaluarea principiului DNSH în PR SE 2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027: [www.regiosudest.ro](http://www.regiosudest.ro).

Se va avea în vedere includerea unor factori adecvați de evaluare a ofertelor de echipamente/servicii în vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (Ordinul [nr. 2.395/2023 pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viaţă, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016](https://anap.gov.ro/web/wp-content/uploads/2024/01/Ordin-nr.-2.395-din-27-decembrie-2023.pdf)).

## 3.18. Caracterul durabil al proiectului

Caracterul durabil al operațiuniloreste definit în conformitate cu art. 65 din Regulamentul (UE) 2021/1060 și cu normele privind ajutoarele de stat. Astfel, pe perioada respectivă, beneficiarul nu trebuie să:

* înceteze activitatea productivă sau să o transfere în afara regiunii de nivel NUTS 2- zona ITI DD în care a primit sprijin;
* efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În vederea asigurării celor 3 condiții de mai sus, solicitantul va completa Declarația unică.

În cadrul prezentelor apeluri de proiecte, perioada de durabilitate este de 5 ani, calculată de la efectuarea plății finale.

Notă! Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.

Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.

În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.

Solicitantul este obligat să asigure toate costurile de funcționare și întreținere a investiției în perioada de durabilitate.

## 3.19. Acțiuni menite să garanteze egalitatea de șanse, de gen, incluziunea și nediscriminarea

Solicitantul/liderul de parteneriat/partenerul (după caz) va/vor completa Declarația unică, unde își va/vor asuma că va/vor respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

1. Respectarea drepturilor fundamentale și a Cartei drepturilor fundamentale a Uniunii Europene

Carta drepturilor fundamentale a Uniunii Europene este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

2. Respectarea egalității între femei și bărbați, integrarea perspectivei de gen și abordarea aspectelor de gen

Egalitatea de șanse între femei și bărbați este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când bărbații și femeile au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale bărbaților și femeilor sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează : Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește **accesibilitatea pentru persoanele cu dizabilități**, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal” înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

* Strategia națională privind drepturile persoanelor cu dizabilități 2022-2027;
* Strategia UE pentru persoanele cu dizabilități 2021-2030;
* Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;
* Legea nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare, alte strategii și acte normative relevante;
* Legea nr. 232/2022 privind cerințele de accesibilitate aplicabile produselor şi serviciilor, cu modificările și completările ulterioare;
* Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare.

Solicitantul va declara în cadrul Declaraţiei unice că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse gen, nediscriminării şi accesibilităţii persoanelor cu dizabilităţi.

## 3.20. Teme secundare

Această secțiune nu se aplică prezentului apel.

## 3.21. Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PR SE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro)

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR SE 2021-2027, indicațiile tehnice din Manualul de Identitate Vizuală.

# 4. INFORMAȚII ADMINISTRATIVE DESPRE APELUL DE PROIECTE

## 4.1. Data deschiderii apelului de proiecte

Prezentul apel de proiecte se lansează în data de 24.10.2025.

## 4.2. Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului www.regiosudest.ro și data lansării apelului de proiecte.

## 4.3. Perioada de depunere a proiectelor

### 4.3.1. Data și ora pentru începerea depunerii de proiecte: 03.11.2025, ora 10.00.

### 4.3.2. Data și ora închiderii apelului de proiecte: 02.02.2026, ora 14.00.

Durata de depunere va fi de 3 (trei) luni de la începerea depunerii proiectelor.

## 4.4. Modalitatea de depunere a proiectelor

În cadrul prezentului apel de cereri de proiecte, cererile de finanțare se vor depune prin aplicația electronică MySMIS2021 doar în intervalul menționat la secțiunea 4.3 a prezentului ghid.

Data depunerii cererii de finanțare este considerată data transmiterii aplicației prin sistemul electronic MySMIS2021.

Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul. În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii PR SE Regional Sud-Est 2021-2027.

**Redepunerea proiectelor**

În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis.

Toate proiectele redepuse sunt considerate, din punct de vedere procedural, cereri de finanțare nou-depuse.

# 5. CONDIŢII DE ELIGIBILITATE

Condițiile/ criteriile de eligibilitate trebuie respectate de către solicitant *începând cu data depunerii cererii de finanțare, pe tot parcursul procesului de evaluare, selectie si contractare, in perioada de implementare a proiectului, precum* și pe perioada de durabilitate a contractelor de finantare, conform informațiilor de mai jos, precum și a prevederilor contractuale.

În cadrul subsecţiunilor următoare sunt prezentate criteriile de eligibilitate şi selecţie aplicabile prezentului apel de proiecte.

Solicitantul/liderul de parteneriat/partenerul și proiectul trebuie să respecte toate condițiile de eligibilitate prevăzute în ghidul solicitantului.

## 5.1. Eligibilitatea solicitanţilor şi partenerilor

În cadrul subsecțiunilor următoare sunt prezentate criteriile de eligibilitate şi selectie aplicabile prezentului apel de proiecte. Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

### 5.1.1. Cerințe privind eligibilitatea solicitanților și partenerilor

* **Solicitanţi eligibili (din arealul ITI Delta Dunării):**

A. Unitățile Administrativ-Teritoriale (UAT) Județ, definite conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare;

B. Parteneriate între:

- UAT Județ(e) și Municipiu(i)/ Oraș(e)/ Comună(e);

- Două UAT Județ.

În cazul în care traseul drumului județean parcurge municipiu/oraș/comuna, se va încheia un Acord de Parteneriat între UAT Județ și UAT municipiu/oraș/comună, doar dacă proiectul vizeaza investiţii situate pe un teren aflat în proprietatea respectivei localități (de ex. pentru a realiza/moderniza piste de biciclete, trotuare, stații de călători etc).

Pentru aplicarea și obținerea finanțării în cadrul PR SE 2021-2027, solicitantul, proiectul și componentele acestuia trebuie să respecte toate criteriile de eligibilitate mai jos menționate.

* **Solicitantul****/ Membrii parteneriatului, precum și reprezentantii legali ai acestora care îşi exercita atribuţiile de drept îndeplinesc condițiile de eligibilitate, respectiv nu se încadrează în situațiile de excludere (la depunerea cererii de finanțare şi în etapa contractuală) prezentate în Declarația unică**

Pentru completarea cererii de finanțare se va utiliza modelul de *Declaraţie unică a solicitantului (Anexa 4)*, în care sunt detaliate situațiile în care solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, nu trebuie să se regăsească pentru a fi beneficiarul acestei priorități de investiții.

* **Drepturi asupra imobilului obiect al proiectului, la data depunerii cererii de finanţare, precum şi pe o perioadă de minim 5 ani de la data plăţii finale (aşa cum reiese din documentele depuse) – drepturi reale pentru care poate fi acordat dreptul de execuţie a lucrărilor de construcţii, în conformitate cu legislația în vigoare.**

Solicitantul la finanțare trebuie să demonstreze existența dreptului real invocat asupra imobilului pe care se propune a se realiza investiția în cadrul cererii de finanțare, conform legislației în vigoare[[3]](#footnote-3).

Aceste drepturi asupra imobilelor trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire. Definirea drepturilor reale anterior menționate se realizează în conformitate cu prevederile Codului Civil și cu legislația aplicabilă.

În cazul dreptului de administrare, se face referire la dreptul de administrare ca drept real aferent proprietăţii publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare. În extrasul de carte funciară trebuie înscris dreptul de administrare încă de la depunerea cererii de finanţare.

În cazul dreptului administrare temporară, pentru acele situații în care solicitantul, inclusiv partenerul, nu are posibilitatea obținerii dreptului de proprietate, de administrare sau de superficie, după caz (spre exemplu, în conformitate cu prevederile art. 25, alin. (8) din Legea apelor nr. 107/1996, cu modificările și completările ulterioare sau art. XII din OUG 171/2022).

* conform prevederilor art. 25 alin. (8) din *Legea apelor* nr. 107/1996, cu modificările și completările ulterioare, în scopul implementării acestor proiecte se conferă beneficiarilor proiectelor un drept legal de administrare temporară asupra terenurilor din domeniul public al apelor, fără a face anterior dovada deținerii terenului, exclusiv pe durata implementării și monitorizării proiectelor prevăzute în contractele de finanțare. Dreptul de administrare temporară asupra terenurilor se înscrie în cartea funciară și se radiază din cartea funciară la solicitarea beneficiarilor publici care implementează proiecte. Dreptul de administrare temporară încetează odată cu finalizarea duratei de implementare sau, după caz, finalizarea duratei de monitorizare a proiectului. Dreptul legal de administrare temporară se consemnează în avizul de gospodărire a apelor și încetează la data finalizării duratei de implementare sau, după caz, la data finalizării duratei de monitorizare a proiectelor.
* conform prevederilor art. XII alin. (1) din OUG 171/2022, în scopul implementării acestor proiecte, se conferă beneficiarilor proiectelor un drept legal de administrare temporară asupra terenurilor din domeniul public al statului, constituit pe baza unui protocol de delegare încheiat între administratorul de drept şi beneficiarul proiectului, exclusiv pe durata implementării şi monitorizării prevăzută în contractele de finanţare aferente proiectelor. Dreptul de administrare temporară asupra terenurilor se înscrie în cartea funciară şi se radiază din cartea funciară, la solicitarea beneficiarilor care implementează proiectele. Dreptul de administrare temporară încetează odată cu finalizarea duratei de implementare sau, după caz, finalizarea duratei de monitorizare a proiectului. Prin protocolul de delegare se stabilesc: denumirea şi datele de identificare ale părţilor protocolului; obiectul protocolului, respectiv dreptul de administrare temporară delegat în favoarea beneficiarului; durata protocolului şi a dreptului de administrare temporară; drepturi şi obligaţii ale beneficiarului, cu respectarea regimului categoriei de folosinţă a terenului, conform legislaţiei incidente; situaţia şi delimitarea terenului care face obiectul protocolului şi datele de identificare ale acestuia; starea în care se află terenul; obligaţii ale implementatorului privind respectarea regulilor de eligibilitate ale finanţatorului şi privind obligativitatea asigurării pistei de audit şi asigurarea disponibilităţii documentelor, în conformitate cu prevederile contractelor de finanţare; alte categorii de informaţii necesare pentru delegarea dreptului de administrare temporară şi implementarea proiectului.
* Conform art. XII alin. (5) dacă prin implementarea proiectului de infrastructură s-au generat active, respectiv bunuri care nu fac obiectul activităţii administratorului de drept stabilit conform legii, protocoalele de delegare prevăzute la alin. (1) se pot încheia pe perioada existenţei activelor sau bunurilor generate ca urmare a implementării proiectului. Pe perioada în care s-a delegat dreptul de administrare temporară, autorităţile administraţiei publice locale exercită atribuţiile specifice calităţii de administrator, respectiv desfăşoară activităţi de mentenanţă/reparaţii/investiţii şi alte categorii de activităţi şi suportă din bugetele proprii cheltuielile generate de aceste activităţi.

Demararea exproprierilor pentru cauza de utilitate publică

La data depunerii cererii de finanțare se poate accepta depunerea documentelor justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere, urmând ca în termen de maxim un an de la data intrării în vigoare a contractului de finanțare să fie depuse actele doveditoare ale dreptului de proprietate (decizia de expropriere și extrasul de carte funciară din care să reieasă intabularea imobilului/imobilelor), în caz contrar contractul fiind reziliat.

Notă! Imobilul/imobilele (în conformitate cu prezentul criteriu de eligibilitate) care fac obiectul proiectului, care implică execuţia de lucrări de construcţii, îndeplineşte/îndeplinesc cumulativ următoarele condiţii:

* să fie libere de orice sarcini sau interdicţii ce afectează implementarea operațiunii;
* să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* să nu facă obiectul revendicărilor potrivit unor legi speciale în materie sau dreptului comun;
* să nu facă obiectul revendicărilor potrivit unor legi speciale în materie sau dreptului comun.

Imobilul este definit conform Legii nr. 7/1996 a cadastrului și a publicității imobiliare, cu modificările și completările ulterioare, și prin acest termen se înţelege terenul, cu sau fără construcţii, de pe teritoriul unei unităţi administrativ-teritoriale, care se identifică printr-un număr cadastral unic.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

Fiecare caz în parte va fi analizat la nivelul AM PR SE, în cadrul etapei de verificare a conformității administrative și eligibilității. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR SE 2021-2027.

Notă! Pentru cazuri particulare, vor fi acceptate și alte documente legale (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene, etc.) prin care să se dovedească deţinerea drepturilor menţionate mai sus (după caz), precum și dreptul de execuţie a lucrărilor.

De asemenea, în scopul realizării investiţiilor de interes şi utilitate publică se pot incheia Protocoale cu alte instituții - Apele Române, CFR SA, CNAIR, etc.- în cazul în care este necesar, în conformitate cu legislația în vigoare. De ex, solicitantul poate încheia un protocol privind utilizarea terenurilor din domeniul public al apelor, cu Administraţia Naţională „Apele Române“, prin Administrația Bazinală de apă conform prevederilor art. 25 alin. (5) din Legea apelor nr. 107/1996, cu modificările și completările ulterioare. Conţinutul – cadru al acestui protocol este aprobat prin Ordinul MMAP nr. 1.708 din 10 septembrie 2020, cu modificările și completările ulterioare. În acest caz, ANAR nu are calitatea de partener în proiect. Aceste instituții nu vor fi parteneri în cadrul proiectului.

Pentru toate proiectele de investiții publice, solicitantul are obligația, în condițiile și la termenele din Ghidul Solicitantului, în etapa de contractare, respectiv nu mai târziu de semnarea contractului de finanțare, de a face dovada unui drept real fără sarcini asupra bunurilor imobile care fac obiectul cererii de finanțare. În situația în care, în etapa de contractare, beneficiarul nu demonstrează că este titularul dreptului real principal cererea de finanțare poate fi respinsă.

Dreptul de proprietate, respectiv drepturile reale, după caz, nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv dreptul real, după caz, al solicitantului pe perioada de implementare și/sau perioada în care este asigurat caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare, după caz.

* **Solicitantul/partenerii va trebui să dovedească că poate să asigure caracterul durabil al investiției în conformitate cu art. 65 din Regulamentul Parlamentului European și al Consiliului nr. 2021/ 1060**

Perioada pentru care este conferit dreptul asupra imobilului obiect al proiectului solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din RDC în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv data efectuarii plății finale, la care se adaugă perioada de 5 ani anterior menționată.

Solicitantul, în cazul în care va primi finanțare din PR SE 2021-2027, pentru investiţii în infrastructură, trebuie ca În perioada de durabilitate:

* să menţină investiţia realizată (asigurând mentenanţa şi serviciile asociate necesare);
* să nu realizeze o modificare asupra calităţii date de dreptul real detinut asupra infrastructurii, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.Aceste elemente constituie clauze de reziliere a contractelor de finanțare.

Se va avea în vedere că în conformitate cu prevederile art. 65 din Regulamentul (UE) nr. 2021/1060, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

Notă! Din documentele privind dreptul real asupra imobilului trebuie să reiasă faptul că acesta este menţinut pe *toată perioada de durabilitate a investiţiei, în conformitate cu prevederile articolulului 65 din Regulamentul Parlamentului European și al Consiliului nr. 2021/ 1060.*

Prin perioada de durabilitate a proiectului se înţelege perioada de menţinere obligatorie a investiției după finalizarea implementării proiectului (minimum 5 (cinci) ani de la efectuarea plății finale). Prin perioada de implementare a proiectului se înţelege perioada în care se finalizează toate activităţile aferente proiectului.

Drepturile anterior menționate sunt acoperitoare pentru investiția propusă a fi realizată în conformitate cu datele din cadrul cererii de finanțare

* **Solicitantul are capacitatea financiară de a asigura:**
* contribuția proprie la valoarea eligibilă a proiectului (minim 2% din valoarea totală a cheltuielilor eligibile);
* finanțarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condiţiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin *Declaraţia unică a solicitantului (Anexa 4)* să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia Unică şi Hotărârea de aprobare a indicatorilor tehnico – economici ai investiţiei; de asemenea, se va anexa la depunerea cererii de finanţare Declaraţia unică atât pentru partener/parteneri, cât şi pentru solicitant.

În etapa de contractare solicitantul va anexa Hotărârea de aprobare a proiectului – Model C.

În cazul parteneriatului, se va anexa hotărârea fiecărui partener de a participa la asigurarea finanţării proiectului (daca este cazul), cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin Acordul de Parteneriat se va stabili cota parte cu care va participa fiecare partener la asigurarea contribuţiei proprii a solicitantului.

## 5.1.2. Categorii de solicitanți eligibili

A. Unitățile Administrativ-Teritoriale (UAT) Județ, definite conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare

B. Parteneriate între:

- UAT Județ(e) și Municipiu(i)/ Oraș(e)/ Comună(e);

- Două UAT Județ.

**5.1.3. Categorii de parteneri eligibili**

- UAT Județ(e)/Municipiu(i)/ Oraș(e)/ Comună(e).

**5.1.4. Reguli şi cerinţe privind Parteneriatul**

Partenerii vor respecta întru totul legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate, contribuţia financiară proprie a fiecărei părţi la bugetul proiectului. Se va vedea modelul acordului de parteneriat anexat la ghid – Anexa 3 la prezentul ghid.

Membrii Parteneriatului trebuie să respecte criteriile de eligibilitate și selectie pe tot parcursul procesului. Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul sectiunilor din prezentul ghid.

Notă! Referitor la parteneriate:

* Liderul de parteneriat trebuie să fie reprezentat în mod obligatoriu de UAT Judeţ;
* Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul prezentei secțiuni;
* Nu există restricții cu privire la numărul partenerilor;
* Liderul parteneriatului se va indica clar în toate documentele aferente proiectului;
* În scopul constituirii parteneriatelor se încheie un Acord de parteneriat în scopul implementării proiectului – conform modelului orientativ din Ghidul specific (Anexa 3). Acordul de parteneriat va stabili modalitatea de participare la cofinanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

Partenerii vor respecta legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

## 5.2. Eligibilitatea activităţilor

### 5.2.1. Cerinţe generale privind eligibilitatea activităţilor

În cadrul prezentului apel de proiecte se acordă sprijin pentru investiții care includ obligatoriu lucrări care se supun autorizării conform Legii 50/1991 republicata si actualizata, privind autorizarea executării lucrărilor de construcții și se referă la construirea/reabilitare/modernizarea/extinderea legăturilor rutiere secundare către nodurile TEN-T.

Toate drumurile propuse la finanţare în cadrul prezentului apel de proiecte se încadrează în categoria de drum judeţean și asigură conectivitatea, directă sau indirectă, la nodurile TEN-T.

Pentru a fi eligibil, proiectul trebuie să se încadreze în obiectivele priorității de investiții finanțate prin PR SE 2021-2027, nefiind eligibile proiectele care nu se încadrează în activitățile specifice propuse a fi finanțate prin PR SE 2021-2027, Obiectiv Specific 3.2 - Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, Acțiunea 4.1 - Investiții destinate reabilitării și modernizării infrastructurii rutiere de importanță regională pentru asigurarea conectivității la rețeaua TEN-T, apel dedicat arealului ITI Delta Dunării.

### 5.2.2. Activităţi eligibile

În conformitate cu descrierea acţiunilor și a activităţilor, investițiile care vizează modernizarea și/sau reabilitarea reţelei de drumuri judeţene existente trebuie sa contribuie la îmbunătățirea parametrilor relevanți- cresterea siguranței rutiere, portanței etc.

Tipuri de activități eligibile în cadrul apelului:

*-* Modernizarea și reabilitarea drumurilor județene (pentru îmbunătățirea parametrilor relevanți - creșterea siguranței rutiere, portanței etc) care asigură conectivitatea, directă (DJ/trasee compuse din mai multe DJ legate direct) sau indirectă (DJ/trasee legate de rețea prin intermediul unui DN modernizat) cu rețeaua TEN-T, inclusiv prin:

* construirea/modernizarea/reabilitarea sensurilor giratorii, pasarelelor pietonale, a pasajelor rutiere, poduri și podețe, acces la proprietăți - aflate în domeniul public, precum și a stațiilor pentru transport public pe traseul DJ;
* construirea lucrărilor noi de artă ca parte a DJ, în funcție de soluțiile tehnice propuse;
* realizarea de investiții destinate siguranței rutiere pentru participanții la trafic sau măsuri pentru creșterea siguranței rutiere precum: măsuri de siguranță pasivă (atenuatori de impact si parapete de ghidare), semnalizarea acustică și vizuală a sectoarelor de drum periculoase și obstacolelor prin utilizarea energiei verzi (benzi rezonatoare, limitatoare de viteză etc.), construire de pasaje denivelate, construire/amenajare de sensuri giratorii;
* măsuri de prevenire a incidentelor/accidentelor cauzate de fauna sălbatică (pasaje, tunele, casete betonate, canale pentru amfibieni etc.), construirea pasarelelor pietonale, acțiuni pentru siguranța rutieră pentru pietoni și bicicliști etc;
* realizarea de investiții specifice destinate mediului și rezilienței la măsuri climatice (în special plantări de aliniamente de arbori și arbuști în exteriorul amprizei drumului), precum și măsuri de reducerea impactului asupra ariilor protejate prin realizarea, refacerea coridoarelor ecologice în scopul asigurării conectivității laterale.
* construirea/modernizarea/ reabilitarea/extinderea de pasaje/noduri rutiere pentru a asigura conectivitatea la reţeaua TEN-T. Construirea de pasaje/noduri rutiere este eligibilă doar pentru asigurarea conectivităţii directe a drumurilor județene la reţeaua TEN-T;
* construirea/modernizarea stațiilor de transport public aflate pe traseul DJ, iar în localitățile deservite de DJ masuri privind asigurarea unui acces facil către gările feroviare, fluviale, îmbunătățind conexiunile multimodale.

Activităţile eligibile enumerate mai sus nu sunt limitative, alte activităţi de tipul celor de mai sus pot fi considerate eligibile dacă se încadrează în limitele activităţilor sprijinite prin PR SE şi dacă solicitantul justifică necesitatea derulării lor în scopul implementării proiectului.

Pot exista mai multe situații în care se pot finanța proiectele în cadrul prezentului apel de proiecte, respectiv:

**a. Proiecte ce vor fi implementate de o singură unitate administrativ teritorială.**

Acest gen de proiecte nu presupun realizarea unui parteneriat între mai multe unități administrativ-teritoriale.

UN SINGUR PROIECT = O SINGURĂ CERERE DE FINANŢARE = UN SINGUR SOLICITANT = UN SINGUR CONTRACT DE FINANȚARE

**b. Proiecte unitare implementate în baza unui Acord de parteneriat.**

În cadrul acestor tipuri de proiecte este necesară realizarea unui singur proiect unitar/o singura cerere de finanțare ce implică colaborarea dintre mai multe unități administrativ-teritoriale județ sau unități administrativ- teritoriale județ cu unități administrativ-teritoriale municipiu/oraș/comuna. În acest sens, este necesară încheierea unui acord de parteneriat și desemnarea unui lider de parteneriat la nivelul unei unități administrativ-teritoriale județ, care să îndeplinească rolul de coordonator/lider al activităților proiectului și care să fie unicul responsabil în relația cu AM.

Modul de funcționare a acestui parteneriat este detaliat în cadrul modelului acordului de parteneriat din Anexa 3 la prezentul Ghid.

UN SINGUR PROIECT = O SINGURĂ CERERE DE FINANŢARE = PARTENERIAT CU UN LIDER = UN CONTRACT DE FINANȚARE CU UNUL SAU MAI MULTE CONTRACTE DE ACHIZIȚII DERULATE DE CĂTRE LIDERUL DE PARTERIAT SAU DE LIDERUL DE PARTENERIAT ȘI FIECARE DINTRE PARTENERI

În cadrul contractelor de finanțare se vor include clauze specifice/suspensive pentru asigurarea realizării obiectivelor proiectelor privind: realizarea conexiunii la rețeaua TEN-T, funcționalității întregului drum, în integralitatea sa, la parametrii corespunzători unei stări bune a acestuia.

Nu vor fi finanțate lucrări și investiții ce privesc mentenanța /întreținerea drumurilor județene.

### Activitatea de bază

În conformitate cu definițiamenționată în secțiunea 1.3 la prezentul Ghid, acțiunile sprijinite în cadrul prezentului apel sunt cele menționate în secțiunea 5.2.2. Activități eligibile, Actiunea 4.1 - Investiții destinate reabilitării și modernizării infrastructurii rutiere de importanță regională pentru asigurarea conectivității la rețeaua TEN-T (arealul ITI Delta Dunării).

### 5.2.4 Activităţi neeligibile

Nu vor fi finanțate lucrări și investiții ce privesc mentenanța/întreținerea drumurilor județene.

## 5.3. Eligibilitatea cheltuielilor

Condițiile cumulative de eligibilitate a unei cheltuieli sunt stabilite în acord cu art. 2 din HG nr. 873/2022. Cheltuielile trebuie:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 din HG 873/2002, precum şi formelor de sprijin prevăzute la art. 5 din HG 873/2002;

c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art. 5 din HG 873/2002;

d) să fie în conformitate cu prevederile programului;

e) să fie în conformitate cu prevederile contractului de finantare ;

f) să fie rezonabilă şi necesară realizării operaţiunii.

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5 din HG 873/2002.

Notă! Orice cheltuieli efectuate după finalizarea etapei de implementare a proiectului sunt neeligibile.

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

1. pentru operațiunile al căror cost total este mai mic de 5.000.000,00 EUR (inclusiv TVA);
2. pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

Instructiunile de aplicare a prevederilor alin. (1) si (2) din HG 873/ 2022 privind TVA au fost aprobate prin ordinul comun al ministrului investitiilor si proiectelor europene si al ministrului finantelor nr. 4013/ 23.10.2023, respectiv nr. 5316/ 27.11.2023.

Notă!Încadrarea cheltuielilor pe categorii și subcategorii bugetare în sistemul informatic MySMIS2021 se va face în baza Matricei de corelare a bugetului proiectului cu devizul general al investiției (Modelul A la prezentul ghid).

### 5.3.1. Baza legală pentru stabilirea eligibilității cheltuielilor

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027, cu modificările și completările ulterioare;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotărârea de Guvern nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### 5.3.2. Categorii și plafoane de cheltuieli eligibile

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul Anexei 5 - Lista de cheltuieli eligibile la prezentul ghid.

### 5.3.3. Categorii de cheltuieli neeligibile

* categoriile de cheltuieli neeligibile menționate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* cheltuielile prevăzute la art. 64 din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* cheltuielile efectuate peste plafoanele specifice stabilite de AM prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
* valoarea TVA aferenta cheltuielilor neeligibile si valoarea TVA deductibila aferenta cheltuielilor eligibile;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventar;
* cheltuieli angajate si platite inainte de 01.01.2021.

### 5.3.4. Opțiuni de costuri simplificate. Costuri directe și costuri indirecte

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR SE, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM PR SE va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art.26, lit. (4).

**Cheltuielile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect.

Acestea cuprind cheltuielile incluse în capitolele 1, 2, 3 (subcapitolele 3.1, 3.2, 3.3, 3.5, 3.8), 4 și 5 (subcapitolele 5.1, 5.3 si din subcapitolul 5.2 liniile 5.2.2, 5.2.3, 5.2.4 si 5.2.5) din devizului general așa cum sunt stabilite de HG 907/2016, cu modificările și completările ulterioare.

Cheltuielile directe vor fi decontate in baza documentelor justificative.

Nota!

- Obţinerea terenului – sunt eligibile cheltuieli cu cumpărarea de terenuri și cheltuieli pentru exproprieri şi despăgubiri, în limita a 10% din valoarea totala eligibila a proiectului;

- Cheltuieli pentru proiectare şi asistenţă tehnică (cu exceptia subapitolelor 3.6 Organizarea procedurilor de achiziție și 3.7 - Consultanță) sunt eligibile cumulat, în limita a 5% din valoarea cheltuielilor eligibile finanțate în cadrul capitolul 4 „Cheltuieli pentru investiția de bază”;

- Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.

Se consideră eligibile dacă sunt detaliate corespunzător prin documente justificative şi doar în limita a 10% din valoarea cheltuielilor eligibile cuprinse la capitolelor 1, 2 și 4 din bugetul proiectului.

* Se introduc cheltuieli eligibile si pentru 3.8.3 - Coordonator în materie de securitate și sănătate, conform prevederilor HG 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare.

- Cheltuieli aferente marjei de buget si pentru constituirea rezervei de implementare pentru ajustarea de pret:

(a) Cheltuieli aferente marjei de buget (linia 7.1 din devizul general) - sunt eligibile în limita a 10% din (1.2 + 1.3 + 1.4 + 2 + 3.1 + 3.2 + 3.3 + 3.5 + 3.8 + 4 + 5.1.1);

(b) Cheltuieli pentru constituirea rezervei de implementare pentru ajustarea de preț (linia 7.2 din devizul general) - sunt eligibile în limita a 5 % din valoarea cheltuielilor eligibile cuprinse la capitolelor 1, 2 și 4 din bugetul proiectului.

Modificarea devizului general, prin includerea liniilor aferente capitolului 7, se va face in conformitate cu prevederile art. II din Hotararea nr. 1116/ 2023.

Referitor la activitățile de cooperare transnațională - sunt eligibile cheltuielile realizate pentru acoperirea costurilor pentru organizarea de study-visit (cheltuieli de deplasare în prevederile legale aplicabile UAT, realizarea de materiale de prezentare, înregistrări audio-video, servicii de traducere /translație, alte costuri absolut necesare implementării activităților menționate) etc – pentru echipa de implementare a proiectului si factori decizionali din partea beneficiarilor/partenerilor.

Cheltuielile directe reprezintă baza pentru calcularea cheltuielilor indirecte.

Cheltuielile indirecte, prin opoziție cu cheltuielile directe, sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării nu se reflectă în mod direct în obiectivul investițional.

Pentru calculul cheltuielilor indirecte, beneficiarul va avea în vedere  aplicarea unei rate forfetare la cheltuielilor directe eligibile, in conformitate cu art. 54, lit. (a) din RegulamentuL (UE) 2021/1060.  Astfel, în cadrul PR SE 2021-2027, cheltuielile indirecte vor reprezentamaxim 3% din cheltuielile directe eligibile.

Structura cheltuielilor indirecte este următoarea:

1. Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii din Devizul General);
2. Salarii/sporuri salariale pentru UIP-urile constituite la nivelul beneficiarilor - cheltuieli cu salarii/sporuri/majorări salariale, impozitele şi contribuţiile aferente, cu personalul responsabil de operarea/administrarea proiectului;
3. Informare si publicitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General);
4. Auditul financiar (conform cap. 3 - Cheltuieli pentru proiectare şi asistenţă tehnică, subcap. subcap. 3.7.2 – Auditul finaciar din Devizul General);
5. cheltuielile administrative, care pot include următoarele categorii:

* cheltuielile de deplasare şi şedere pentru personalul care administreaza proiectul (UIP);
* cheltuielile cu serviciile externalizate de contabilitate, juridice, administrare IT etc. legate de gestionarea administrativă a proiectului;
* cheltuielile de menţinere a spaţiilor de birouri, cum ar fi cele pentru chirie, leasing, taxe administrative, legate de gestionarea administrativă a proiectului;
* cheltuieli cu utilităţi, electricitate, căldură, gaze şi apă- canalizare ca servicii administrative conexe proiectului;
* costurile poştale, de telefon, internet, curierat, cheltuielile cu papetărie, rechizite de birou şi consumabile, legate de funcţionarea administrativă a proiectului;
* cheltuielile de asigurare a bunurilor, cu serviciile de pază şi protecţie, de curăţenie a spaţiilor utilizate pentru gestionarea administrativă a proiectului.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor cheltuieli. Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care beneficiarul confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

Formula de calcul a cheltuielilor indirecte: Co ind = Co dir \* Rforfetară (%)

Co ind = cheltuieli indirecte

Co dir = cheltuieli directe

Rforfetară (%) = rata forfetară

Limitele procentuale prevazute pentru anumite categorii de cheltuieli se aplică la valoarea cheltuielilor incluse în bugetul proiectului (Anexa 11), la data semnării contractului de finanțare.

Utilizarea opțiunilor simplificate în materie de cheltuieli reprezintă o simplificare a modului de rambursare a cheltuielilor în relația AM PR SE- beneficiari și nu va exonera beneficiarii de respectarea obligațiilor legale în vigoare.

Astfel, în conformitate cu prevederile:

- art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice;

- art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii;

Instrucţiunile de aplicare a prevederilor alin. (1) şi (2) din HG 873/2022 privind TVA au fost aprobate prin ordinul comun al ministrului investiţiilor şi proiectelor europene şi al ministrului finanţelor nr. 4013/23.10.2023, respectiv nr. 5316/27.11.2023.

### 5.3.5. Opțiuni de costuri simplificate. Costuri unitare/sume forfetare și rate forfetare

Această secțiune nu se aplică prezentului apel.

### 5.3.6. Finanțare nelegată de costuri

Această secțiune nu se aplică prezentului apel.

## 5.4. Valoarea minimă și maximă nerambursabilă a unui proiect

Finanțarea nerambursabilă minimă: 5.000.000 Euro

Finanțarea nerambursabilă maximă: 20.000.000 Euro

Cursul valutar la care se va calcula încadrarea în limitele valorilor minime și maxime eligibile pentru un proiect este cursul 5,0783 lei/euro, cursul inforEuro din luna publicării versiunii aprobate a ghidului solicitantului. Cursul respectiv se va utiliza inclusiv in etapa contractuală pentru calculul valorilor anterior menționate utilizat până la semnarea contractului de finanţare.

În cazul în care valoarea eligibliă a proiectului depăşeşte valoarea maximă eligibilă admisă prin prezentul ghid, cheltuielile aferente depăşirii în cauză vor fi încadrate ca şi cheltuieli neeligibile.

Notă! Criteriul cu privire la valoarea minimă a investiției nu se menține pe perioada de implementare și sustenabilitate a investiției.

## 5.5. Cuantumul cofinanțării acordate

Ratele de cofinanţare aplicabile pentru cheltuielile eligibile sunt:

a) Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR);

b) rata de cofinanțare din bugetul de stat (BS) este de maximum 13% din valoarea cheltuielilor eligibile ale proiectului.

Pentru proiectele depuse în cadrul prezentului apel cofinanțarea din partea solicitantului este de minimum 2 % din valoarea totală a cheltuielilor eligibile.

## 5.6. Durata proiectului

Perioada de implementare a activităților proiectului nu depășește 31 decembrie 2029. Perioada de implementare a activităţilor proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului.

Perioada de implementare a proiectului nu include perioada legată de procesarea cererii de rambursare finale și efectuarea plății aferente acesteia.

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesarea a cererii de rambursare finale și efectuarea plății aferente acesteia.

## 5.7. Alte cerinţe de eligibilitate a proiectului

* **Încadrarea proiectului şi a activităţilor sale privind investiţiile în acţiunile specifice sprijinite în cadrul Obiectivului Specific**

Pentru a fi eligibil, proiectul trebuie să se încadreze în obiectivele priorității de investiții finanțate prin PR SE 2021-2027, nefiind eligibile proiectele care nu se încadrează în activitățile specifice propuse a fi finanțate prin PR SE 2021-2027, Obiectiv Specific 3.2 - Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, Acțiunea 4.1 - Investiții destinate reabilitării și modernizării infrastructurii rutiere de importanță regională pentru asigurarea conectivității la rețeaua TEN-T, apel dedicat arealului ITI Delta Dunării.

Tipuri de activități eligibile în cadrul apelului**:**

*-* Modernizarea și reabilitarea drumurilor județene (pentru îmbunătățirea parametrilor relevanți - creșterea siguranței rutiere, portanței etc) care asigură conectivitatea, directă (DJ/trasee compuse din mai multe DJ legate direct) sau indirectă (DJ/trasee legate de rețea prin intermediul unui DN modernizat) cu rețeaua TEN-T, inclusiv prin:

* construirea/modernizarea/reabilitarea sensurilor giratorii, pasarelelor pietonale, a pasajelor rutiere, poduri și podețe, acces la proprietăți - aflate în domeniul public, precum și a stațiilor pentru transport public pe traseul DJ;
* construirea lucrărilor noi de artă ca parte a DJ, în funcție de soluțiile tehnice propuse;
* realizarea de investiții destinate siguranței rutiere pentru participanții la trafic sau măsuri pentru creșterea siguranței rutiere precum: măsuri de siguranță pasivă (atenuatori de impact si parapete de ghidare), semnalizarea acustică și vizuală a sectoarelor de drum periculoase și obstacolelor prin utilizarea energiei verzi (benzi rezonatoare, limitatoare de viteză etc.), construire de pasaje denivelate, construire/amenajare de sensuri giratorii;
* măsuri de prevenire a incidentelor/accidentelor cauzate de fauna sălbatică (pasaje, tunele, casete betonate, canale pentru amfibieni etc.), construirea pasarelelor pietonale, acțiuni pentru siguranța rutieră pentru pietoni și bicicliști etc;
* realizarea de investiții specifice destinate mediului și rezilienței la măsuri climatice (în special plantări de aliniamente de arbori și arbuști în exteriorul amprizei drumului), precum și măsuri de reducerea impactului asupra ariilor protejate prin realizarea, refacerea coridoarelor ecologice în scopul asigurării conectivității laterale.
* construirea/modernizarea/ reabilitarea/extinderea de pasaje/noduri rutiere pentru a asigura conectivitatea la reţeaua TEN-T. Construirea de pasaje/noduri rutiere este eligibilă doar pentru asigurarea conectivităţii directe a drumurilor județene la reţeaua TEN-T;
* construirea/modernizarea stațiilor de transport public aflate pe traseul DJ, iar în localitățile deservite de DJ masuri privind asigurarea unui acces facil către gările feroviare, fluviale, îmbunătățind conexiunile multimodale.

Activităţile eligibile enumerate mai sus nu sunt limitative, alte activităţi de tipul celor de mai sus pot fi considerate eligibile dacă se încadrează în limitele activităţilor sprijinite prin PR SE şi dacă solicitantul justifică necesitatea derulării lor în scopul implementării proiectului.

Descărcările rutierela autostrăzi sau drumuri expres aflate pe reţeaua TEN-T se vor finanța doar în cazul în care autostrada/drumul expres la care se propune conectarea este finalizat și doar în cazul în care se obține acordul administratorului drumului.

De asemenea, este considerată eligibilă:

* construirea/modernizarea/reabilitarea/extinderea de pasaje/noduri rutiere pentru a asigura conectivitatea la reţeaua TEN-T. Construirea de pasaje/noduri rutiere este eligibilă doar pentru asigurarea conectivităţii directe a drumurilor județene la reţeaua TEN-T;
* construirea/modernizarea stațiilor de transport public aflate pe traseul DJ, iar în localitățile deservite de DJ măsuri pentru asigurarea unui acces facil către gările feroviare, fluviale, îmbunătățind conexiunile multimodale.

Proiectele pot să prevadă acţiuni/activități de construire/modernizare/reabilitare/exdindere a:

- unui tronson/segment de drum judeţean, inclusiv a pasajelor/nodurilor rutiere care asigură conectivitatea drumurilor judeţene la reţeaua TEN-T, sau a mai multor tronsoane/segmente de drum judeţean sau de drumuri judeţene;

- unui drum judeţean sau a mai multor drumuri care se încadrează în categoria de drumuri judeţene, după caz;

- a unui drum judeţean/ mai multor drumuri judeţene și a unuia sau mai multor tronsoane/segmente de drum judeţean/drumuri judeţene;

Pentru asigurarea sinergiei investițiilor, precum și a continuității traseului, există posibilitatea intercalării de segmente de drum județean modernizate deja sau în curs de modernizare prin POR 2007-2013, POR 2014-2020 sau prin alte surse de finanțare.

În cazul în care proiectul prevede modernizarea unor DJ sau tronsoane (segmente) de DJ între care este (sunt) intercalat(e) segment(e) de DJ realizat(e) sau în curs de realizare din alte surse de finanțare, asigurând continuitatea proiectului, precum și conectarea la rețeaua rutieră și nodurile TEN-T, este necesar ca prin Hotărârea de aprobare a indicatorilor tehnico – economici ai investiției să se asume faptul că la momentul recepției lucrărilor implementate prin proiectul finanțat prin PR SE, întregul traseu va fi funcțional, în stare bună, în integralitatea sa (inclusiv tronsoanele finanțate din alte surse de finanțare).

În cazul excepțional în care traseul propus este întrerupt de un sector de drum național, starea tehnică a segmentului intercalat de DN va fi comunicată de administratorul drumului național respectiv și va fi anexată documentației, iar traseul va fi considerat continuu.

Traseul trebuie să aibă caracter continuu, dar nu neapărat liniar, putând asigura astfel accesul unui număr relevant de comunități locale.

Drumul(rile) județean(e) care se intersectează cu coridorul TEN-T asigură conectivitatea directă, iar drumul(rile) județean(e) care realizează legătura la un coridor TEN-T prin intermediul unui drum național modernizat reprezintă conectivitatea indirectă. Un traseu compus din mai multe drumuri județene trebuie sa aibă un caracter continuu si sa îndeplinească aceleași condiții.

Caracterul continuu este demonstrat și în cazul tronsoanelor propuse spre modernizare/reabilitare intercalate cu sectoare deja modernizate/reabilitate, sau în curs de modernizare/reabilitare (de ex. tronsoane modernizate/reabilitate sau in curs de modernizare/reabilitare prin POR 2007-2013 sau POR 2014-2020).

Starea bună a drumului pentru tronsoanele finanțate din alte surse de finanțare înseamnă cel puțin drum acoperit cu asfalt, beton sau pavaj care nu prezinta faianțări pe mai mult de 10% din suprafața totală a segmentului respectiv, sau denivelări/gropi/spărturi în carosabil care duc la reducerea accentuată a vitezei de deplasare.

Conectivitatea indirectă prin intermediul unui drum național este înțeleasă în sensul în care drumul județean sau traseul compus din mai multe drumuri județene se intersectează sau se continuă printr - un drum național modernizat (modernizat - conform definițiilor din literatura de specialitate - drumul care are partea carosabilă acoperită cu una din următoarele categorii de îmbrăcăminți: beton-ciment, asfaltice de tip greu şi mijlociu şi pavaje) care asigură conectivitatea la un coridor TEN-T rutier. În cazul județelor aflate la limita altei regiuni de dezvoltare, coridorul TEN-T se poate afla și în regiunea de dezvoltare vecină.

Termenul de drum național acoperă următoarele situații :

1. Drum național cu indicativ numeric sau indicativ numeric și literal sau 2 drumuri naționale aflate în continuitate cu același indicativ numeric;

2. Drumuri naționale aflate în continuitate, definite cu o singură denumire în cadrul MPGT.

*Devine ne-eligibil un proiect care în urma implementării nu conduce la atingerea obiectivelor privind conectivitatea directă sau indirectă la coridoarele TEN T; beneficiarul va returna din surse proprii sumele virate de către AM PR SE.*

*Devine ne-eligibil un proiect care în urma implementării nu asigură funcționalitatea (starea bună) integrală a drumului respectiv, inclusiv a tronsoanelor de drum finanțate din alte surse; beneficiarul va returna din surse proprii sumele virate de către AM PR SE.*

*Starea bună a drumului pentru tronsoanele finanțate din alte surse de finanțare înseamnă cel puțin drum acoperit cu asfalt, beton sau pavaj care nu prezinta faianțări pe mai mult de 10% din suprafața totală a segmentului respectiv, sau denivelări/gropi/spărturi în carosabil care duc la reducerea accentuată a vitezei de deplasare.*

Pentru traseele ce parcurg două județe se pot încheia acorduri de parteneriat, în linie cu prevederile *capitolului VIII – Proiecte implementate în parteneriat* din OUG 133/2021 (a se vedea Anexa 3), cu rolul de a asigura cadrul legal de cooperare în derularea și implementarea proiectelor inter-conectate.

De asemenea, în cazul în care un traseu al unui drum județean, parcurge un municipiu, un oraș sau o comună ce asigură continuitatea traseului, se va încheia un Acord de parteneriat între UAT Județ și UAT Municipiu/Oraș/Comună, dacă prin proiect se intervine pe respectiva porțiune de DJ, sau pe suprafețe (aflate în proprietatea respectivei localități) adiacente drumului județean pentru a realiza/moderniza piste de biciclete, trotuare, stații de călători etc.

După caz, pot fi încheiate protocoale de delegare cu companii cu capital de stat (CNAIR, CNIR, CFR SA), în vederea dobândirii dreptului de administrare temporară asupra terenului.

Proiectul trebuie să aibă avizul Ministerului Transporturilor și Infrastructurii (MTI) privind conexiunea la rețelele de transport TEN-T (în baza unei solicitări a AM transmise către MTI).

* **Încadrarea valorii proiectului în limitele valorilor minime și maxime**

Finanțarea nerambursabilă minimă: 5.000.000 Euro

Finanțarea nerambursabilă maximă: 20.000.000 Euro

* **Perioada de implementare a activităților proiectului nu depășește 31 decembrie 2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesarea a cererii de rambursare finale și efectuarea plății aferente acesteia.

* **Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităti**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu dizabilitati;
* legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;
* Carta drepturilor fundamentale a Uniunii Europene;
* Convenția ONU privind drepturile persoanelor cu dizabilităţi.

Egalitatea de şanse, de gen, nediscriminare şi accesibilitate:

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene.

b) Proiectul prevede măsuri de accesibilizare a infrastructurii pentru persoanele cu dizabilităţi, în conformitate cu prevederile Convenției ONU privind drepturile persoanelor cu dizabilități (art. 9).

În conformitate cu art 4, litera f) din Concenția ONU privind drepturile persoanelor cu dizabilități, solictanții de finanțare vor avea în vedere initierea sau promovarea cercetării și dezvoltării bunurilor, serviciilor, echipamentelor si facilităților concepute pe baza designului universal, care ar presupune o adaptare minimă și la cel mai scăzut cost, pentru a răspunde nevoilor specifice ale persoanelor cu dizabilități, să promoveze existența și să încurajeze utilizarea acestor bunuri, servicii, echipamente și facilități concepute pe baza designului universal, precum și să promoveze designul universal în elaborarea standardelor și instrucțiunilor.

Potrivit Convenției ONU, *design universal* înseamnă proiectarea produselor, mediului, programelor și serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializată. Design-ul universal nu va exclude dispozitivele de asistare pentru anumite grupuri de persoane cu dizabilități, atunci când este necesar.

În același timp, *adaptarea rezonabilă* înseamnă modificările și ajustările necesare și adecvate, care nu impun un efort disproporționat sau nejustificat atunci cînd este necesar într-un caz particular, pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV Accesibilitate, art 61-71.

La acestea se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor și serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

Dezvoltare durabilă şi eficienţă energetică:

Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluarii asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

* **Proiectul integrează\* măsuri de adaptare la schimbările climatice respectând Orientările tehnice ale Comisiei Europene referitoare la imunizarea infrastructurii la schimbările climatice**

*(\*) integrarea vizeaza inclusiv situatia in care masurile de adaptare sunt incluse in cererea de finantare iar masurile de atenuare (compensare) au fost/vor fi incluse in cereri de finantare depuse/ce vor fi depuse in alte actiuni din cadrul PR SE 2021-2027, respectiv Actiunea 2.3 Dezvoltarea de perdele forestiere de-a lungul drumurilor județene si/sau Actiunea 4.1 B Instalarea de puncte de realimentare/ reîncărcare pentru vehicule electrice pe traseele drumurilor județene.*

Solicitantul își va asuma respectarea acestor aspecte în Declarația unică și va descrie în secțiunea relevantă din cererea de finanțare modul în care integrează măsuri de adaptare la schimbările climatice, având in vedere informațiile cuprinse la Secțiunea 3.16 Principii orizontale din prezentul ghid şi Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri de *atenuare (compensare)* la schimbările climatice în dezvoltarea proiectelor de infrastructură.

Aceasta presupune:

1. *In etapa analizei de opțiuni* - integrarea in analiza si decizia asupra opțiunii preferate (pe lângă considerentele tehnice, economice, de mediu, etc.) si a considerentele legate de impactul opțiunilor din punctul de vedere al (i) atenuării si (ii) vulnerabilității față de schimbările climatice;
2. *In etapa detalierii/proiectării opțiunii preferate* – integrarea masurilor adecvate pentru (i) adaptarea și (ii) atenuarea (compensarea), în măsura în care este necesară la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR Sud - Est 2021-2027, Sectiunea dedicata investitiilor aferente Actiunii 4.1 din PR SE(Anexa 10)**.** Prin urmare, aceste aspecte vor fi integrate în Studiul de Fezabilitate/DALI/PT*,* după caz.

**Documentațiile tehnico economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Comunicarea Comisiei face referire atât la proiectele pregătite de la data publicării inițiale de către Comisia Europeană, cât și la proiectele de infrastructură a căror pregătire a fost realizată înainte/în paralel cu emiterea acestor orientări (*ex. Proiectele care au finalizat evaluarea impactului asupra mediului (EIM) și care au primit aprobarea de dezvoltare cel târziu la sfârșitul anului 2021, au încheiat acordurile de finanțare necesare (inclusiv pentru finanțare din partea UE) și care vor începe lucrările de construcție cel târziu în 2022 sunt încurajate ferm să asigure o imunizare la schimbările climatice în conformitate cu aceste orientări.)*

Astfel, pentru proiectele care au fost pregătite în cursul anului 2021, iar studiul de fezabilitate a fost deja finalizat fără a integra aceste cerințe, se va realiza *Analiza privind imunizarea față de schimbările climatice,* document separat anexă la cererea de finanțare. Acest document va include etapele prezentate mai sus și va prezenta, dacă este cazul, eventualele modificări/completări fata de studiul de fezabilitate/analiza cost-beneficiu pentru integrarea măsurilor și/sau a costurilor de adaptare.

Astfel, pentru proiectele dezvoltate la nivel de Proiect Tehnic - măsurile de atenuare (compensare) pot fi:

A. Incluse în cererea de finantare depuse în cadrul acestui apel, astfel:

(a). Incluse in cadrul proiectului ca urmare a completării/ revizuirii SF/ DALI și a PT care vizează modernizarea drumului județean/drumurilor județene - această opțiune asigurând integrarea optimă a măsurilor de atenuare (compensare);

fie

(b). Realizate ca o investiție separată, dacă varianta anterioară nu este posibilă. În acest caz, cererea de finanţare pentru infrastructura de drumuri judeţene va include şi investiţia separată care vizează măsurile de compensare, pentru a putea fi analizata respectarea acestei cerinţe în etapa de verificare a eligibilităţii şi evaluării tehnico-economice a proiectului.

În cazul în care măsurile de imunizare nu se pot realiza în proximitatea drumului judeţean, există posibilitatea ca măsurile compensatorii să se realizeze pe teritoriul aceluiaşi judeţ, cu respectarea condiţiilor de eligibilitate din ghidul specific (de ex. privind regimul proprietăţii).

1. Incluse în cereri de finanţare depuse/ce vor fi depuse în alte acţiuni din cadrul PR SE 2021-2027, respectiv Acţiunea 2.3 Dezvoltarea de perdele forestiere de-a lungul drumurilor județene şi/sau Acţiunea 4.1 B Instalarea de puncte de realimentare/ reîncărcare pentru vehicule electrice pe traseele drumurilor județene, după caz. În acest caz, în etapa de selecţie se va puncta caracterul integrat al proiectului, în cazul în care proiectul este punctat cu 0, acesta va fi respins de la finanţare. Solicitantul de finanţare în cadrul acestui apel se va angaja să realizeze măsurile de atenuare (compensare) prin proiectele depuse în cadrul apelurilor ce vor fi deschise pentru cele două acţiuni mai sus menţionate, nerealizarea acestora conducând la rezilierea contractului de finanţare aferent proiectului de modernizare a drumului/drumurilor judeţean/judeţene.

Imunizarea față de schimbările climatice – în implementare și operare a investițiilor

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor acestora și rezistența în fața dezastrelor va fi monitorizată și pe durata implementării proiectelor, iar exploatarea și întreținerea investițiilor se va face astfel încât să asigure durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării infrastructura creată trebuie monitorizată eficient și eficace din perspectiva evenimentelor climatice.

* **Proiectul finanțat nu trebuie să fie încheiat sau implementat integral (să nu fie realizată recepția la terminarea lucrărilor) înainte de depunerea cererii de finanțare în cadrul PR SE 2021-2027, indiferent dacă toate plățile aferente au fost realizate sau nu de către beneficiar (art. 63, al. 6 din Regulamentul al Parlamentului European și al Consiliului nr. 2021/1060**

Nu sunt eligibile investiţiile care au fost finalizate din punct de vedere fizic (ex. a fost efectuată recepţia la terminarea lucrărilor) până la momentul depunerii cererii de finanţare.

Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).

Se va evita situația în care, deși recepția la terminarea lucrărilor nu a fost realizată, investiția să fie finalizată.

Tergiversarea efectuării recepţiei la terminarea lucrărilor numai pentru a asigura încadrarea în condiţiile prezentelor apeluri de proiecte va conduce la respingerea cererii de finanţare depuse.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr. 2021/1060, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

După data emiterii Ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, exceptând pe cele din fonduri proprii aferente contractului de lucrări ce face obiectul proiectului. Criteriul nu se aplică pentru lucrările de întreținere și reparații curente**.**

Aspectele se corelează cu informațiile completate în cererea de finanțare si cu informațiile din *Raportul privind stadiul fizic al investiției* din Model E - anexa la ghid.

* **Referitor la obiectivul de investitii propus prin prezenta cerere de finanţare, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - acesta nu a mai beneficiat de finanţare publică în ultimii 5 ani\* şi nu beneficiază/ nu va beneficia de fonduri publice din alte surse de finanţare.**

(\*) a se vedea mai jos modalitatea de calcul a celor 5 ani în funcţie de specificul proiectului, cu/fără lucrări începute.

Pentru proiectele fără lucrări începute

În această situaţie, în ultimii 5 ani de dinainte de data depunerii Cererii de Finanţare, proiectul propus nu a mai beneficiat de finanţare publică pentru acelaşi tip de activităţi realizate asupra aceleiași infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior. Aşadar, beneficiarul se va asigura, dacă este cazul, că a obţinut recepţia finală în cazul aceloraşi activităţi asupra aceleiaşi infrastructuri/aceluiaşi segment de infrastructură ce fac obiectul proiectului, înainte de perioada celor 5 ani de dinainte de depunerea Cererii de Finanţare. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

Pentru proiectele cu lucrări începute

În această situaţie, în ultimii 5 ani de dinainte de data emiterii ordinului de începere a contractului de lucrări aferent (emis în mod obligatoriu după data de 1 ianuarie 2021), proiectul propus nu a mai beneficiat de finanţare publică, pentru acelaşi tip de activităţi realizate asupra aceleiaşi infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior.

După data emiterii ordinului de începere a lucrărilor, proiectul nu a beneficiat de fonduri publice din alte surse de finanţare, altele decât cele ale solicitantului. În situația în care proiectul prezintă lucrări care nu se încadrează în prezenta condiţie, acele lucrări vor fi considerate cheltuieli neeligibile.

* **Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă**
* **Contributia proiectului la realizarea obiectivelor Strategiei Integrate de Dezvoltare Durabilă Deltei Dunării și caracterul integrat al proiectului**

Operațiunile selectate vor demonstra caracterul integrat al proiectului si că respectă strategia teritorială menționată.Contributia proiectului la realizarea obiectivelor Strategiei Integratede Dezvoltare Durabilă a Deltei Dunării (SIDDDD) și caracterul integrat al proiectului sunt aspecte analizate de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un Aviz de conformitate în acest sens.

Avizul de conformitate este un document ce trebuie depus de către solicitantul de finanţare împreună cu cererea de finanţare. În cazul în care Avizul de conformitate eliberat de ADI ITI DD nu este ataşat cererii de finanţare la depunerea acesteia, proiectul va fi respins.

Solicitanţii de finanţare vor solicita și depune din timp, la sediul ADI ITI DD, toate documentele necesare unei analize atente şi obiective a proiectului, efectuate exclusiv de către experţii ADI ITI DD în scopul obținerii avizului de conformitate.

AM PR SE nu este implicată în analiza proiectului din punctul de vedere al conformităţii acestuia cu Strategia de Dezvoltare Durabilă Integrată în Delta Dunării (2030) și analiza caracterului integrat al proiectului. Aplicantul poate contesta rezultatul acestei analizei adresându-se în acest scop exclusiv Asociaţiei pentru Dezvoltare Intercomunitară ITI Delta Dunării.

# 6. INDICATORI DE ETAPĂ

În procesul de monitorizare a proiectelor, AM PR SE va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului - Anexa 2 și a Anexei 2a - Orientari metodologice privind indicatorii de etapa.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor aferente activității de bază.

**Exemple indicatori de etapă** ce pot fi definiți de solicitant în cererea de finanțare în raport cu activitatea de bază: În cazul unui proiect care presupune reabilitarea/modernizarea/construcția unui obiectiv de investiție, indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

* Indicator de etapă 1: demararea achiziției contractului de lucrări (publicarea anunțului privind achiziția);
* Indicator de etapă 2: finalizarea achiziției contractului de lucrări (semnarea contractului de execuție/proiectare și execuție lucrări);
* Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);
* Indicator de etapă 4: finalizarea lucrărilor (recepția la terminarea lucrărilor);
* Indicator de etapă 5: demararea achiziției contractului de furnizare/servicii (publicarea anunțului privind achiziția);
* Indicator de etapă 6: finalizarea achiziției contractului de furnizare/servicii (semnarea contractului de furnizare/servicii);
* Indicator de etapă 7: recepția echipamentelor/mijloacelor de transport/serviciilor.
  1. Indicatorii de etapă fac parte integrantă din planul de monitorizare definit la subcapitolul 11.3.

# 7. COMPLETAREA ŞI DEPUNEREA CERERILOR DE FINANTARE

## Completarea formularului cererii

Cererea de finanțare este compusă din:

- Formularul Cererii de finanțare ale cărei secţiuni se completează exclusiv în aplicaţia MySMIS2021. Se va avea în vedere Anexa 1 – Instrucţiuni de completare a cererii de finanţare;

- Anexele la cererea de finanțare, prezentate în cadrul secțiunilor 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării, vor fi încărcate în sistemul informatic MySMIS2021, în format PDF.

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

De asemenea, unele anexe sunt solicitate obligatoriu la momentul depunerii cererii de finanțare, iar altele în etapa de contractare. Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (ex. documentația tehnico-economică, avize, etc) vor fi scanate, salvate în format pdf, semnate digital și încărcate în aplicația MySMIS2021, la completarea cererii de finanțare.

Documentele încărcate în aplicația MySMIS2021, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Notă!

a) Solicitantul de finanțare își asumă toate riscurile în ceea ce privește pregătirea și depunerea proiectelor în cadrul prezentului apel în cazul în care acestea nu sunt selectate pentru finanțare.

b) Solicitantul de finanțare își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.

c) Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare asumându-și riscul ca în urma procesului de evaluare și selecție, respective contractare, proiectul să poată fi respins pentru neîndeplinirea criteriilor de evaluare și selecție sau contractare.

## 7.2. Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora. Completarea cererii de finanțare într-un mod clar şi coerent va înlesni procesul de evaluare a acesteia.

## 7.3 Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordinului nr. 1.777/ 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului (inclusiv Anexa 11) este cuprins în Cererea de Finanțare și respectă formatul cadru și conținutul minim aprobat prin Ordonanța de urgență a Guvernului nr. 23/2023. Bugetul proiectului se generează în cadrul aplicației MySMIS2021.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016, cu modificările și completările ulterioare. Se va completa Matricea de corelare între buget şi deviz, Model A la prezentul ghid. De asemenea, se va completa Anexa 15.1 sau Anexa 15.2 (după caz) – Declaraţia privind eligibilitatea TVA.

## 7.4. Anexe şi documente obligatorii la depunerea cererii

Condițiile de eligibilitate ale solicitanților de fonduri externe nerambursabile fac obiectul declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentelor suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă valabile de la data depunerii cererii de finanţare, specificate în Ghidul Solicitantului aplicabil.

Odată cu generarea și semnarea declarației unice, solicitantul nu este obligat să depună documente doveditoare o data cu cererea de finantare, cu excepția acelor documente și anexe care sunt evaluate în etapa de evaluare tehnică și financiară a proiectului, respectiv:

1. **Declaraţia unică a solicitantului**

Se va anexa declarația unică a solicitantului, Anexa 4 la prezentul Ghid – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021 și va fi semnată cu semnătură electronică de către reprezentantul legal al solicitantului.

În cazul proiectelor cu implementare în parteneriat, fiecare partener va completa declarația unică, care va fi semnată cu semnătură electronică de către reprezentantul legal al partenerului. În cazul acestor proiecte, declarațiile unice ale partenerilor vor fi generate de sistemul informatic doar după ce Declarația unică a liderului de parteneriat a fost completată și semnată electronic de către reprezentantul lega lal acestuia.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Solicitanții care în etapa de contractare până la termenul stabilit de către AM PR SE nu fac dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

AM PR SE sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

**2. Acordul de parteneriat**, conform modelului orientativ din Anexa 3 la prezentul ghid.

Referitor laparteneriate:

- Liderul de parteneriat trebuie să fie reprezentat în mod obligatoriu de UAT Judeţ ;

- Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul prezentei secțiuni;

- Nu există restricții cu privire la numărul partenerilor.

**3. Documente privind identificarea reprezentantului legal al solicitantului, și, dacă este cazul, a reprezentanților legali ai membrilor parteneriatului.**

Se va anexa în mod obligatoriu la cererea de finanțare un act de identitate (aflat în perioada de valabilitate) al reprezentantului legal. Observația se aplică și partenerilor în cazul în care proiectul este implementat în parteneriat.

**4. Lista de echipamente/lucrări/servicii cu încadrarea acestora pe secțiunea de cheltuieli eligibile /ne-eligibile**

Se va depune Lista de echipamente/lucrări/servicii, evidenţiindu-se cele două tipuri de cheltuieli (eligibile/ne-eligibile) cu menționarea prețurilor acestora, iar informațiile vor fi corelate cu bugetul/devizul proiectului.

Se va folosi modelul F - Lista de echipamente/lucrări/servicii*.*

**5. Documentația tehnico-economică – faza DALI sau DALI+ PT, inclusiv contractul de lucrări și actele adiționale la acesta, dacă este cazul**

Documentația tehnico-economică se va depune în format scanat, tip pdf, însoțit de devizul general actualizat, conform prevederilor legale.

Documentația tehnico-economică va fi semnată și ștampilată conform dispozițiilor legale în vigoare, de către elaboratori, proiectanți, verificatori și experți tehnici. Se vor avea în vedere prevederile OUG nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, în consecință proiectul tehnic va fi vizat astfel: fie în mod integral pe format electronic/digital cu semnături electronice calificate (respectând prevederile Normelor tehnice din 18 noiembrie 2020 privind aplicarea OUG nr. 140/2020), fie în mod integral pe format letric cu semnături olografe și ștampile/ parafe profesionale (în funcție de caz, pentru: arhitecți, verificatori, experți tehnici, auditori energetici, specialiști, etc.). Nu se acceptă semnături și ștampile aplicate pe documente cu ajutorul programelor de editare. Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.

La documentația tehnico – economică se va anexa:

* raportul de expertiză tehnică a drumului județean asupra căruia se intervine prin proiectul propus spre finanțare din PR SE 2021-2027.

În cazul în care expertiza tehnică este mai veche de 2 ani, documentația trebuie actualizată sau, în cazul în care nu au existat modificări care să afecteze datele expertizei tehnice, se va anexa la cerererea de finantare în original un document prin care elaboratorul expertizei va reconfirma toate datele. Documentul se va semna și stampila de către elaboratorul expertizei și asumate de către solicitant.

* auditul de siguranță rutieră conform legislației în vigoare (Legea nr. 265 din 7 noiembrie 2008 (\*\*republicată\*\*) privind gestionarea siguranţei circulaţiei pe infrastructura rutieră, dacă este cazul*.*

Conform prevederilor legii 265/2008 privind gestionarea siguranţei pe infrastructura rutieră cu modificarile si completarile ulterioare, auditul de siguranta rutieră nu mai este obligatoriu pentru drumurile de interes județean.

Cu toate acestea, avand în vedere contextul în care creșterea siguranței rutiere reprezintă o prioritate atat la nivel national, cât și în cadrul Uniunii Europene, considerăm importanta asigurarea elementelor de siguranta rutiera in cadrul proiectelor de infrastructura rutiera. Prezentarea acestui studiu nu este obligativitate, includerea de categorii de elemente suplimentare sau îmbunătățite fundamentate printr-un audit de siguranța circulației fiind punctata suplimentar în etapa de selectie.

* **Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare**

La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general.

* **(dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:**

Se va anexa la cererea de finanțare documentaţia tehnico-economică (SF/DALI + PT), autorizația de construire, împreună cu devizul general actualizat.

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF/DALI+PT, după caz, următoarele documente:

* Procesul-verbal de recepţie parţială a lucrărilor (proceseverbale pe faze determinante);
* Procesul-verbal de recepţie parţială a echipamentelor/dotărilor;
* Autorizaţia de construire;
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier/supervizor şi de către constructor;
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate;
* Proiectul tehnic.

Se vor depune, de asemenea, documentele aferente procedurii privind atribuirea contractului de lucrări, contractul de lucrări semnat, insotit de anexe si acte aditionale la acesta (inclusiv documentatia intocmita pentru fundamentarea semnarii actelor aditionale). AM PR SE va verifica procedura de atribuire a contractului şi a actelor adiţionale, ca subetapă în etapa de evaluare de contractare a proiectului.

Pentru acest tip de proiecte nu se mențin cele două cerințe valabile pentru situația anterioară, cu privire la termenele de elaborare/revizuire/reactualizare a Proiectului tehnic și nici cea cu privire la termenul de actualizare a devizului general.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare, indiferent dacă execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire, din prisma valorilor estimate.

În cazul în care se depun mai multe documentații tehnico-economice, se va prezenta inclusiv un deviz general centralizat la nivel de cerere de finanţare.

Documentațiile tehnico economice trebuie să aibă integrate aspecte privind imunizarea la schimbările climaticeîn conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

De asemenea, **referitor la întreținerea și de protecția elementelor vegetale pe parcursul lucrărilor de amenajare,** solicitanții vor avea în vedere următoarele (detalii incluse în Anexa 23 la prezentul Ghid):

În etapa de elaborare a documentației tehnico-economice:

* Documentația de specialitate peisagistică, parte integrantă a documentației tehnice pentru organizarea executării organizării lucrărilor (DTOE.)

În execuția lucrărilor:

* Recomandări privind protejarea solului și a vegetației în timpul lucrărilor de amenajare.

Notă!

* Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.
* Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației.
* Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

**6. Devizul general pentru proiectele de lucrări în conformitate cu HG 907/2016 – a se vedea structura devizului general din legislația în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

Devizul/ele general/e trebuie să prezinte data elaborării/actualizării, să fie asumat/e de către elaboratorul documentației tehnico-economice si semnat/e și de reprezentantul legal.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general. Pentru detalii se va avea în vedere modelul privind Lista de echipamente/lucrări/servicii - Model F, anexa la prezentul Ghid, cu încadrarea acestora pe secțiunea de cheltuieli eligibile /neeligibile, anexată la cererea de finanțare.

Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare, se va anexa un raport privind stadiul fizic al lucrărilor asumat de către reprezentantul legal al socitantului, de către dirigintele de şantier/supervizor şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat (A se vedea *Modelul E - Raport privind stadiul fizic al investiţiei)*.

Se va prezenta inclusiv Matricea de corelare între buget şi deviz, Model A la prezentul ghid.

**7. Studiul de trafic**

Studiul trebuie să foarte bine justificat și să fie realizat pe baza celor mai recente date de trafic de la nivel naţional (CESTRIN), actualizate cu rezultatele anchetelor de trafic desfășurate în ultimele 12 luni de la elaborare. În cadrul studiului de trafic vor fi prezentate inclusiv ipoteze realiste în ceea ce privește traficul de perspectiva pe perioada de viață a proiectului de invesții, pentru scenariile "cu proiect" și "fără proiect". Prognozele din studiul de trafic vor fi corelate cu tendințele.

Studiul de trafic îşi va baza prognozele de trafic ale scenariului „cu proiect” inclusiv pe măsurile de atenuare ce vor fi luate la nivel naţional/regional/local (cu relevanţă pentru analiza DNSH a proiectului - obiectivul de mediu privind atenuarea schimbărilor climatice).

**8. Certificatul de urbanism și Autorizația de construire, după caz**

Certificatul de urbanism anexat la cererea de finanţare trebuie să fie cel eliberat în vederea obţinerii autorizaţiei de construire pentru proiectul aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanţare va fi respinsă ca neconformă administrativ.

Singura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire eliberate în vederea realizării investiției aferente proiectului în termen de valabilitate.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

Notă! Documentele de proprietate în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu Legea 50/1991 privind autorizarea executării lucrărilor de construcții, republicat, cu modificările și completările ulterioare și în conformitate cu cerințele impuse prin prezentul ghid privitoare la condițiile referitoare la proprietate.

Solicitantul are obligația să asigure valabilitatea autorizației de construire şi corespondenţa cu obiectivul finanţat, dacă cererea de finanțare este selectată, la semnarea contractului de finanțare.

La depunerea cererii de finanțare nu se solicita depunerea avizelor, acordurilor, certificatelor, autorizațiilor sau altor documente care au stat la baza emiterii autorizație de construire sau aprobării documentațiilor tehnico-economice care însoțesc cererea de finanțare, în condițiile în care acestea au fost aprobate potrivit competențelor stabilite prin art. 42 din Legea nr. 500/2002 cu modificările și completările ulterioare și art. 44 din Legea nr. 273/2006 privind finantele publice locale, cu modificările și completările ulterioare. În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare și monitorizare a proiectului. În măsura în care acestea cuprind recomandări, punerea lor în aplicare este responsabilitatea exclusivă a beneficiarul pe întreaga perioadă de implementare și monitorizare a proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

**9.** **Analiza privind imunizarea față de schimbările climatice*,*** document separat anexă la cererea de finanțare. Acest document va include etapele prezentate la cap. 3.17 – Aspecte de mediu.

**10. Raportul privind stadiul fizic al investiţiei** (Modelul E la prezentul Ghid), dacă este cazul

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier/supervizor şi de către constructor. Raportul respectiv va fi însoţit de devize generale detaliate ale: lucrărilor executate şi plătite, lucrărilor executate şi neplătite şi respectiv lucrărilor rămase de executat.

**11. Decizia/deciziile etapei de încadrare a proiectului în procedura de evaluare a impactului asupra mediului, sau Clasarea notificarii** emisă de Autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului.

a) Pentru proiectele/obiectele de investiţii pentru care execuţia fizică de lucrări nu a fost demarată la data depunerii cererii de finanţare

În conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, procedura de evaluare a impactului asupra mediului se realizează în etape, după cum urmează:

a.1. etapa de încadrare a proiectului în procedura de evaluare a impactului asupra mediului;

a.2. etapa de definire a domeniului evaluării şi de realizare a raportului privind impactul asupra mediului;

a.3. etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a.1. mai sus menționată sau clasarea notificării.

În cazul depunerii Deciziei inițiale de încadrare a proiectului în procedura de evaluare a impactului asupra mediului, solicitantul de finanțare poate prezenta, pe parcursul etapelor de evaluare și selecție, în urma unei solicitări primite din partea Autoritatii de Management pentru Programul Regional Sud-Est 2021-2027, Decizia etapei de încadrare, în completare la documentația tehnico-economică aferentă investiției, document din care face parte în conformitate cu HG 907/2016, cu modificările și completările ulterioare.

b) Pentru proiectele/obiectele de investiţii pentru care execuţia de lucrări a fost demarată și care nu au fost încheiate în mod fizic sau implementate integral înainte de depunerea cererii de finanțare se va anexa decizia finală emisă de autoritatea competentă privind evaluarea impactului asupra mediului - Nu se acceptă decizia inițială de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

**12. Hotărârea/Decizia (Hotărârile/Deciziile partenerilor) de aprobare a documentaţiei tehnico-economice şi a indicatorilor tehnico-economici (Model D)**

În cazul proiectelor depuse în parteneriat, hotărârea/decizia de aprobare a documentației tehnico-economice și a indicatorilor tehnico-economici va fi depusă de către toţi partenerii.

În cazul în care la cererea de finanțare se anexează o documentație tehnico-economică actualizată, hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).

Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație (DALI/PT/Contract de lucrări încheiat).

Această hotărâre va avea anexată descrierea investiției, întocmită conform legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii. Anexa la hotărârea de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

**13. Centralizator privind justificarea costurilor și documentele justificative** care au stat la baza stabilirii costului aferent investiției

Se vor prezenta documente justificative care au stat la baza stabilirii costului aferent, semnate de reprezentantul legal: oferte de preț echipamente/lucrări, liste de cantitați și prețuri unitare provenite din surse verificabile și obiective (Model G - Centralizator privind justificarea costurilor), conform legislaţiei în vigoare privind Achiziţiile publice.

**14.** (dacă e cazul) **Hotărârea/Decizia de aprobare a proiectului și a cheltuielilor legate de proiect** (se va vedea *Model C - Model orientativ de hotărâre de aprobare a proiectului, anexat ghidului solicitantului*) **-** se depune la momentul depunerii cererii de finanțare doar în cazul proiectelor de investiții pentru care execuția de lucrări a fost demarată, însă investițiile nu au fost încheiate în mod fizic

Acest document se depune și în cazul în care s-a atribuit contractul de lucrări înainte de depunerea cererii de finanțare.

Notă!Pentru proiectele de investiţii pentru care execuţia de lucrări a fost demarată, însă proiectele nu au fost încheiate în mod fizic sau financiar înainte de depunerea cererii de finanțare, Hotărârea de aprobare a proiectului va cuprinde inclusiv identificarea şi asumarea suportării din bugetul propriu a corecţiilor ce pot fi identificate în procedura de verificare a achiziţiei.

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de hotărâre de aprobare a proiectului, anexat ghidului solicitantului).

**15. Declaraţia privind eligibilitatea TVA (Anexa 15.1. sau 15.2, după caz).**

**16. Bugetul proiectului (Anexa 11).**

**17. Mandatul special/ împuternicirea specială** pentru semnarea anumitor anexe/secţiuni la cererea de finanțare (dacă este cazul) și certificarea aplicaţiei (Model H).

**18. Declarația privind beneficiarul/beneficiarii real/i (Anexa 19).**

Se va depune de către solicitanții de finanțare pentru contractanții/subcontractanții, persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului.

Anexa 20: Situație centralizatoare privind beneficiarul/i real/i ai finanțării;

Anexa 21: Declarația privind beneficiarul/beneficiarii real/i – contractant/subcontractant.

Declarația se va actualiza de către solicitant/beneficiar ori de câte ori apar modificări, conform preverilor legale.

**19. Orice alte documente pe care solicitantul le consideră necesare pentru a justifica indeplinirea criteriilor de eligibilitate și a criteriilor de selecție,** de ex.:

* adresa emisă de Institutul Național de Statistică care sa ateste populația deservită prin proiect și populația romă, ce se va demonstra în baza celor mai recente date ale INS;
* documente justificative pentru a justifica: conectivitatea la mai multe coridoare TEN-T, costul unitar pe km de drum județean, caracterul de unică legătură sau cea mai eficientă economic, accesibilitatea unui alt judet, transport sustenabil, transport multimodal;
* documente justificative traseu deservit de transport public de călători;
* legătura zonelor defavorizate/vulnerabile/izolate de centre de dezvoltare/centre economice;
* complementaritatea cu alte investiții;
* CV-uri/ fise de post;
* în cazul în care prin proiect se achiziționează teren necesar implementării proiectului, se va atașa de asemenea raportul expertului ANEVAR, privind valoarea terenului achiziționat (conform HG 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor);
* dacă este cazul, documente justificative relevante pentru demonstrarea respectării principiilor privind dezvoltarea durabilă, egalitatea de şanse, gen, şi nediscriminarea, inclusiv principiul DNSH și imunizarea climatică.

**20. Avizul ADI ITI Delta Dunării referitor la contribuția proiectului la realizarea obiectivelor Strategiei ITI Delta Dunării și la caracterul integrat al proiectului.**

## 7.5. Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin Ordinul nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021, derularea etapelor de evaluare, selecție și contractare realizându-se prin intermediul acestui sistem informatic.

## 7.6. Anexele şi documentele obligatorii la momentul contractării

În etapa de contractare, solicitanții trebuie să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

**1. Documentele statutare ale solicitantului și, dacă este cazul, ale partenerilor.**

Vor fi prezentate, după caz, documentele statutare ale solicitantului şi, dacă e cazul, ale partenerilor, în vigoare la data depunerii cererii de finanțare, astfel:

* + Ordinul prefectului privind constatarea îndeplinirii condiţiilor legale de constituire a Consiliului judeţean;
  + Ordinul prefectului privind constatarea îndeplinirii condiţiilor legale de constituire a Consiliului local;

Se vor anexa următoarele documente statutare pentru reprezentantul legal al solicitantul de finanţare (inclusiv al partenerului, după caz):

* Hotărârea judecătorească de validare a mandatului președintelui Consiliului Județean;
* Hotărâri judecătorești de validare a mandatului primarului (dacă este cazul parteneriatului etc).

**2. Documente care dovedesc deținerea la momentul depunerii cererii de finanțare a dreptului prevăzut de ghidul solicitatului:**

* *Extras de carte funciară* din care să rezulte întabularea imobilului, menționarea unuia dintre drepturile solicitate prin ghid şi absența sarcinilor incompatibile cu investiția, precum și încheierea, emis cu cel mult 30 de zile înaintea depunerii. Nu se acceptă înscrierea provizorie a dreptului de administrare.
* *Plan de amplasament vizat de* OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale;
* Tabelul centralizator asupra numerelor cadastrale, obiectivelor de investiție asupra cărora se realizează intervenţiile propuse, precum și suprafețele aferente – conform modelului anexat Ghidului solicitantului, model B la prezentul ghid;
* *Actul prin care se conferă dreptul deținut* (cu excepția dreptului de proprietate) de către solicitant asupra imobilului proprietate publică din care rezulta că menținerea acestui drept acoperă inclusiv perioada de durabilitate a contractului de finanțare (administrare, superficie etc).

**Toate documentele menționate anterior trebuie:**

* **să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;**
* **să ateste deținerea dreptului prevăzut de ghid înainte de depunerea cererii de finanțare sau eventualele modificări intervenite de la momentul depunerii cererii de finanțare să nu fie de natură să afecteze îndeplinirea criteriului privind deținerea dreptului solicitat prin ghidul solicitantului ;**
* **să acopere inclusiv perioada de durabilitate a contractului de finanțare.**

Dreptul de proprietate, respectiv drepturile reale prevăzute de ghid, după caz, nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv drepturile reale, după caz, al solicitantului pe perioada de implementarea și/sau perioada de durabilitate a proiectului care face obiectul contractului de finanțare.

În situația în care, în etapa de contractare, solicitantul nu demonstrează că este titularul dreptului real invocat, cererea de finanțare poate fi respinsă.

Aceste drepturi asupra imobilelor trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire. Definirea drepturilor reale anterior menționate se realizează în conformitate cu prevederile Codului Civil și cu legislația în materie.

În cazul dreptului de administrare se face referire la dreptul de administrare ca drept real aferent proprietăţii publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare. În extrasul de carte funciară trebuie înscris dreptul de administrare încă de la depunerea cererii de finanţare.

**Alte situații speciale**

În cazul în care investițiile ce fac obiectul proiectului se încadrează în cazurile particulare de mai jos, se vor depune documentele solicitate sau, după caz, cheltuielile respective vor fi incluse în categoria cheltuielilor neeligibile.

* pentru situația în care prin proiect sunt incluse și drumuri laterale din interiorul comunei/orașului/municipiului (maxim 25 metri liniari) care se intersectează cu drumul județean construit/reabilitat/modernizat/extins prin proiect, este suficientă depunerea pentru drumurile comunale menționate doar a unuia din documentele menționate la pct 14 de mai sus sau Hotărârea Consiliului Local cu privire la domeniul public al comunei/orașului/municipiului în care se regăsește drumul lateral inclus în proiect din care să rezulte dreptul de proprietate/administrare al partenerului-UAT Comună/Oraș/Municipiu. De exemplu, Hotărârea Consiliului Local cu privire la domeniul public al comunei în care se regăsește drumul comunal inclus în proiect, este un document doveditor în sensul prevederilor ghidului, indiferent dacă este menţionată sau nu suprafaţa acestuia.
* În cazul podurilor/podețelor existente în structura drumului județean ce necesită intervenții (inclusiv demolare și reconstruire) cu culee sau cu pilonii ancorați în albia unui râu sau alte situații similare în zona aferentă podurilor/podețelor, dacă solicitantul dovedește calitatea de proprietar pentru întreg drumul județean, coroborat cu prevederile Ordonanței Guvernului nr 43/1997 și a Ordonanței de Urgență nr. 57 din 3 iulie 2019, ambele cu modificările și completările ulterioare, este considerat îndeplinit acest criteriu inclusiv pentru respectivele poduri/podețe, iar cheltuielile se vor încadra în categoria celor eligibile. Se va anexa și avizul de gospodarire a apelor (art.25 alin (9) din Legea 107/1996) in care se consemneaza dreptul legal de administrare temporara conferit in conformitate cu prevederile art. 25 alin. (8) din Legea 107/1996, pentru efectuarea lucrărilor, respectându-se cerințele/prevederile acestuia.
* În cazul lucrărilor de artă (poduri, viaducte etc) ce nu au existat în structura drumului județean, însă expertiza tehnică prevede necesitatea construirii acestuia, cheltuielile vor fi incluse în categoria celor eligibile, inclusiv bretelele de acces.
* În cazul în care soluția tehnică prevăzută de documentația tehnico-economică prevede necesitatea realizării unor șanțuri, rigole, drenuri de scurgere, ziduri de sprijin sau alte intervenții fără de care proiectul nu poate fi implementat, conform concluziilor expertizei tehnice sau documentației tehnico-economice, iar locația acestora nu se află în proprietatea solicitantului sau partenerului, există posibilitatea obținerii dreptului de proprietate al UAT Județ spre exemplu ca urmare a exproprierii sau a achiziției respectivei suprafețe de teren, cheltuielile eligibile situȃndu-se în limita prevăzută de prevederile prezentului ghid.
* În cazul investițiilor de tipul pasajelor supraterane și subterane care intersectează infrastructura de căi ferate sau în situația trecerilor la nivel cu calea ferată, se va încheia un protocol de delegare încheiat între administratorul de drept și beneficiarul proiectului pentru constituirea unui drept legal de administrare temporară asupra unor terenuri din domeniul public al statului, conform OUG 171/2022 art XII, alin. (1, 3, 5), iar cheltuielile aferente investițiilor ce rămân în administraea beneficiarului se vor încadra în categoria celor eligibile. Se vor respecta cerințele cuprinse de avizul/acordul administratorului căii ferate.
* Lucrările necesare de amenajare a intersecțiilor drumului județean cu alte categorii de drumuri, inclusiv cele privind asigurarea conectării directe a drumurilor judeţene la drumurile naționale/expres/autostrăzi pot fi incluse în proiect în categoria cheltuielilor eligibile dacă acestea se efectuează în limita de proprietate a județului/partenerului. De asemenea lucrările necesare de amenajare a intersecțiilor drumului județean cu alte categorii de drumuri, inclusiv cele privind asigurarea conectării directe a drumurilor judeţene la drumurile naționale/expres/autostrăzi pot fi incluse în proiect în categoria cheltuielilor eligibile dacă beneficiarul face dovada dreptului de administrare temporară asupra imobilului, cu respectarea OUG 171/2022 art XII, alin. (5), respectiv investițiile rămân în administrarea beneficiarului. Restul lucrărilor de amenajare a intersecțiilor, se vor include în categoria celor neeligibile.
* Lucrările de racordare a drumului județean la drumurile laterale se vor include în categoria cheltuielilor eligibile dacă sunt în limita de proprietate a județului/partenerului; în caz contrar, se vor include în categoria cheltuielilor neeligibile. Este necesar avizul/acceptul din partea deținătorului dreptului de proprietate/administrare cu privire la lucrările provizorii (de tipul pod tehnologic sau de tipul drenurilor de scurgere pentru stabilizarea terenului etc. amplasate pe un teren unde solicitantul nu deține drept de proprietate/administrare/superficie/administrare temporară) pe durata lucrărilor, atâta timp cât aceste lucrări sunt făcute doar în scopul de a facilita realizarea investiției de bază, iar acest gen de lucrări sunt definite în sensul prevederilor art. 3 alin. (1) litera f) din legea 50/1991 privind autorizarea executării lucrărilor de construcții.

Aceste documente vor fi însoțite de un Plan al situației propuse pentru realizarea investiției elaborat de proiectant conform Legii 50/1991 privind autorizarea executării lucrărilor de construcții, cu modificările și completările ulterioare.

* Protocoale cu alte instituții - Apele Române, CFR SA, CNAIR, etc. - în cazul în care este necesar, în conformitate cu legislația în vigoare.

Demarare a exproprierilor pentru cauza de utilitate publică

Notă! Pentru proiectele de investiţii publice pentru care este necesară obţinerea autorizaţiei de construire, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare, de a face dovada unui drept real, cu respectarea prevederilor art. 8 alin. (12) asupra bunurilor imobile care fac obiectul cererii de finanţare, în condiţiile stabilite de AM.

Art 8, alin (12) din OUG 23/2023, cu modificarile si completarile ulterioare prevede:

Pentru proiectele de investiţii publice prevăzute la art. 6 alin. (11), bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanţare, după caz, următoarele condiţii:

a) să fie libere de orice sarcini sau interdicţii incompatibile cu realizarea activităţilor proiectului;

b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;

c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;

d) să nu facă obiectul revendicărilor potrivit unor legi speciale în materie sau dreptului comun.

La data depunerii cererii de finanțare se poate accepta depunerea documentelor justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere, urmând ca în termen de maxim un an de la data intrării în vigoare a contractului de finanțare să fie depuse actele doveditoare ale dreptului de proprietate (decizia de expropriere și extrasul de carte funciară din care să reieasă intabularea imobilului/imobilelor), în caz contrar contractul fiind reziliat.

În situaţia în care, în etapa de contractare, solicitantul nu demonstrează că este titularul dreptului real, dar demonstrează inițierea procedurii de expropriere pentru terenurile afectate de intervențiile necesare, contractul de finanţare se încheie cu clauză rezolutorie, așa cum aceasta a fost menționată anterior.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

Fiecare caz în parte va fi analizat la nivelul AM. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR Sud-Est 2021-2027.

Notă! Pentru cazuri particulare, pot fi acceptate și alte documente legale (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene, etc.) prin care să se dovedească deţinerea drepturilor menţionate mai sus (după caz), precum și dreptul de execuţie a lucrărilor.

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant/lider de parteneriat sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau altor documente, inclusiv cele privind regimul de proprietate/dreptul real asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare.

**3. (dacă e cazul**) **Hotărârea de aprobare a proiectului și a cheltuielilor legate de**  **proiect**

În cazul proiectelor implementate în parteneriat, toți membrii parteneriatului vor depune această hotărâre (Model C).

**4.** *(daca este cazul)* **Avizul Natura 2000/ Clasarea notificării, după caz, în conformitate cu prevederile OUG 57/2007 privind regimul ariiilor naturale protejate, conservarea habitatelor natural, a florei şi faunei sălbatice, cu modificările şi completările ulterioare, doar în care nu este depusa Autorizația de construire.**

1. **Acordul CNAIR /CNIR (acolo unde e cazul).**
2. **Adresa administratorului tronsonului de drum național modernizat parte a traseului propus privind starea bună a acestuia.**

**7. Certificat de atestare fiscală, referitor la obligațiile de plată la bugetul local și bugetul**

**de stat, al solicitantului/ partenerilor, dacă este cazul,** din care să reiasă că solicitantul/partenerii și-a achitat obligațiile de plată nete la bugetul de stat și respectiv, bugetul local, în ultimul an calendaristic/ în ultimele 6 luni în cuantumul stabilit de legislația în vigoare. Certificatele de atestare fiscală trebuie să fie în termen de valabilitate.

În cazul parteneriatelor toți membrii parteneriatului vor prezenta acest document.

**8. Certificatul de Cazier fiscal al solicitantului/ partenerilor, dacă este cazul**

Certificatul de cazier fiscal trebuie să fie în termen de valabilitate. În cazul parteneriatelor toți membrii parteneriatului vor prezenta acest document.

**9. Formularul bugetar "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene", prevăzut de Scrisoarea-cadru privind contextul macroeconomic, în conformitate cu HG nr. 829/2022**.

**10. Formularul nr. 1 - Fişă de fundamentare - Proiect propus la finanţare/finanţat din fonduri europene în conformitate cu HG nr. 829/2022.**

**11. Plan de monitorizare a proiectului (Anexa 2).**

**12.** În vederea susținerii celor asumate prin **Declarația unică, secțiunile B1 și B2**, se vor prezenta:

- **Cazierul judiciar al solicitantului/partenerilor**, dacă este cazul;

- **Cazierul judiciar al reprezentantului legal.** În cazul parteneriatelor toți membrii parteneriatului vor prezenta acest document.

**13. Declarația reprezentantului legal dacă au fost stabilite debite sau nu în sarcina solicitantului și, dacă da, detalii/dovezi cu privire la modalitate de stingere /stadiul contestării acestora.**

În cazul parteneriatelor toți membrii parteneriatului vor prezenta acest document.

**14. Orice alt document din lista celor anexate la formularul cererii de finanțare, actualizat, dacă au intervenit modificări sau pentru demonstrarea criteriilor de eligibilitate si selectie.**

În cazul prezentării documentelor justificative privind solicitarea eliberării avizelor/acordurilor de mai sus mentionate atat in sectiunea 7.4, cat si in 7.6, solicitantul de finanțare poate prezenta, pe parcursul etapei de contractare în urma unei solicitări primite din partea Autoritatii de Management pentru Programul Regional Sud-Est 2021-2027, avizele obținute, în completare la documentele anterior menționate.

Netransmiterea, în etapa contractuală, a oricărui document obligatoriu, în termenul solicitat, poate conduce la respingerea cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021 cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM PR SE;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM PR SE are obligația solicitării informațiilor și documentelor justificative de la solicitant, cu respectarea termenelor procedurale.

## 7.7. Renunțarea la cererea de finanțare

În situaţia renunțării la solicitarea finanțării, solicitantul va trebui să transmită o cerere către AM. Renunțarea la cererea de finanțare se va face numai de către reprezentantul legal/persoana împuternicită al/a solicitantului în mod expres prin mandat special/împuternicire specială prin completarea unei adrese/cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/persoanei împuternicite, serie și nr B.I/C.I, codul SMIS al cererii de finanţare (Anexa 14).

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. Pentru retragerea cererii de finanţare se poate folosi Anexa 14 – Formular de retragere de la finanţare a proiectului.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

## 8.1. Principalele etape ale procesului de evaluare, selecție și contractare

Prin prezentul Ghid se lansează **apelul de tip necompetitiv,** cu termen limită de depunere a cererilor de finantare.

Ulterior depunerii, cererile de finanțare vor intra într-un proces de evaluare și selecție în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

În urma verificării documentațiilor de contractare, AM își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de eligibilitate, atât la momentul depunerii cererii de finanțare, cât și în etapa contractuală. În acest sens, AM va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

Calculul termenelor se realizează în conformitate cu prevederile Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 precum si regulile aplicabile prevăzute în Codul Civil în vigoare la data lansării prezentului ghid.

## 8.2. Conformitate administrativă – DECLARAŢIA UNICĂ

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului/ membrilor parteneriatului care se depune/ depun odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative incarcate in sistemul informatic MySMIS 2021, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Etapa de evaluare a conformității administrative este complet digitalizată și este realizată automat prin sistemul informatic MySMIS2021, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021.

**Corectitudinea documentelor încărcate în MySMIS2021 (documente aferente proiectului propus/în termen de valabilitate/care respectă legislația în vigoare la momentul depunerii etc.) necesare pentru verificarea digitalizată a conformității administrative reprezintă raspunderea solicitantului de finanțare. Nerespectarea acestei cerințe va conduce la respingerea proiectului în urmatoarele etape de selecție și contractare.**

Proiectele respinse în cadrul etapei de verificare a conformității administrative pot fi redepuse în cadrul apelului de proiecte, cu condiția respectării termenului limită de depunere a cererilor de finanțare.

## 8.3. Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică prezentului apel.

## 8.4. Evaluarea tehnică și financiară. Criterii de evaluare tehnică și financiară

Cererile de finanțare pot fi depuse doar în perioada menționată în cadrul secțiunii 4.3.1 a prezentului ghid, iar evaluarea acestora va avea la bază principiul necompetitivității.

Evaluarea și selecția proiectelor depuse se va realiza în baza principiului “primul venit, primul evaluat”, cu condiția obținerii punctajului minim de 60 puncte, care reprezintă pragul minim de calitate stabilit în etapa de evaluare tehnică și financiară; se vor introduce în etapa de contractare proiectele care  în urma parcurgerii etapelor de evaluare și a soluționării contestațiilor obțin minim 60 de puncte, care nu au fost notate cu 0 în etapa de evaluare tehnico-financiară conform detaliilor de completare a grilei și se încadrează în valoarea apelului (inclusiv supracontractarea aprobată).

Evaluarea tehnică și financiară se va realiza în baza grilei de evaluare tehnică și financiară, prezentată în Anexa 6 - Grila de evaluare tehnică şi financiară componenta, Anexa 6.a Lista de verificare DNSH, respectiv Anexa 7 a/Anexa 7.b - Grila de verificare a conformității DALI/Proiectului Tehnic.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calităţii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

Astfel, comisia de evaluare va formula câte clarificări va considera necesar pentru evaluarea cererii de finanțare, cu respectarea aplicarii unui tratament egal si nediscriminatoriu tuturor solicitantilor. În lipsa unor răspunsuri la clarificări AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

Pentru criteriile digitalizate, punctajele sunt alocate prin sistemul informatic  
MySMIS2021 și sunt selectate de către solicitantul de finanțare în conformitate  
cu opțiunea aplicabilă în urma autoevaluării efectuate de către acesta. Criteriile  
autoevaluate și punctate de către solicitantul de finanțare vor fi reverificate de către  
comisia de evaluare tehnică și financiară.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

**Vizita pe teren**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentantul AM PR SE şi va avea drept scop stabilirea conformității între situaţia prezentată în documentele analizate şi cea din teren.

În acest sens, se va completa *Raportul de vizită în teren*, care va fi semnat de către membrii Comisiei de Evaluare, reprezentanții AM PR SE prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Impactul asupra situaţiei constatate în teren va fi reflectat în grila de evaluare tehnică şi financiară. Vizita la fața locului se va realiza pentru toate proiectele aflate în etapa de evaluare tehnică și financiară.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului.

Ca urmare a vizitei în teren, Comisia de Evaluare poate depuncta proiectul, în cazul identificării de neconcordanțe între cele menționate în Cererea de Finanțare/documentația tehnico-economica depusă și cele constatate la vizita pe teren. În cadrul etapei de vizită la fața locului nu vor fi preluate documente suplimentare.

Criteriile specifice de evaluare tehnică și financiară

**Total punctaj 100**

**Secțiunea I - 91 puncte**

**1. Contribuția proiectului la realizarea OS 3.2. - Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (76 puncte)**

**1.1 Asigurarea conectivitatii la coridor TEN – T – maxim 6 puncte:**

a. drumul(rile) județen(e) ce fac obiectul proiectului asigura conectivitatea la 3 sau mai multe coridoare TEN T (rutiere sau rutier si feroviar/ naval-port /aeroport TEN T) – 6 puncte ;

b. drumul(rile) județen(e) ce fac obiectul proiectului asigura conectivitatea la 2 coridoare TEN T (rutiere sau rutier si feroviar/naval-port/aeroport TENT) – 4 puncte ;

c. drumul(rile) județen(e) ce fac obiectul proiectului asigura conectivitatea la un coridor TEN T (rutier) – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

**1.2 Creșterea gradului de accesibilitate a zonelor rurale și/sau urbane situate în proximitatea rețelei TEN T prin modernizarea drumurilor județene – maxim 7 puncte:**

a. Populația deservită de drumul(rile) județen(e) ce face/fac obiectul proiectului (conform celor mai recente date INS) ≥ 15.000 persoane – 7 puncte ;

b. Populația deservită de drumul(rile) județen(e) ce face/fac obiectul proiectului (conform celor mai recente date INS) ≥7.500< 15.000 persoane – 6 puncte ;

c. Populația deservită de drumul(rile) județen(e) ce face/fac obiectul proiectului (conform celor mai recente date INS) ≥3.500<7.500 persoane – 5 puncte ;

d. Populația deservită de drumul(rile) județen(e) ce face/fac obiectul proiectului (conform celor mai recente date INS) < 3.500 persoane – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

*\*populația cu domiciul stabil în zonele rurale și/sau urbane situate în proximitatea rețelei TEN T, pentru care drumul(rile) județen(e) ce face/fac obiectul proiectului asigură accesibilitatea, conform celor mai recente date INS.*

**1.3 Tipul de racordare la coridorul TEN T – maxim 5 puncte:**

a. drumul(rile) județen(e) ce fac obiectul proiectului asigura conectivitatea directa la coridorul TEN T – 5 puncte ;

b. drumul(rile) județen(e) ce fac obiectul proiectului asigura conectivitatea indirecta la coridorul TEN T – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia, daca proiectul nu îndeplinește minim cerința de la criteriul b, acesta va fi respins de la finanțare.*

**1.4 Cost unitar pe km drum județean – maxim 6 puncte:**

a. costul este mai mic sau egal cu 750.000 euro – 6 puncte;

b. costul este mai mare de 750.000 euro – 0 puncte.

*\* 750.000 euro include TVA și reprezintă costul mediu istoric utilizat in stabilirea tintelor la indicatori; costul unitar este raportul dintre valoarea totala a investitiei si numarul de km aferenti investitiei*

**1.5 Caracterul de unică legătură sau cea mai eficientă economic a comunităților aflate pe traseul respectiv cu coridorul TEN – T - maxim 4 puncte:**

a. Drumul /traseul propus in proiect reprezinta unica legatura sau cea mai eficienta economic a comunitatilor aflate pe traseul respectiv cu coridorul TEN T \*- 4 puncte;

b. Drumul /traseul propus in proiect nu reprezinta unica legatura sau cea mai eficienta economic a comunitatilor aflate pe traseul respectiv cu coridorul TEN T – 0 puncte.

*Caracterul de unica legatura trebuieste demonstrat pentru un numar de minim 2 comunitati de tip comuna sau o comunitate urbana.*

*Caracterul de cea mai eficienta economic legatura se demonstreaza prin :*

*- Lungimea mai scurta fata de alt drum rutier alternativ ca traseu similar*

*sau*

*- Durata de deplasare si/sau costurile transportatorilor sunt mai reduse dupa implementarea proiectului decat cele pentru ruta alternativa mai scurta.*

*Punctarea sub-criteriului se face prin selectarea unei singure opțiuni.*

**1.6 Asigurarea creșterii portanței traseului/drum județean\* - maxim 4 puncte:**

a. Proiectul prevede creșterea portanței – 4 puncte ;

b. Proiectul nu prevede creșterea portanței – 0 puncte.

*\*În cazul drumurilor judeţene nou construite se punctează la a).*

*Punctarea sub-criteriului se face prin selectarea unei singure opțiuni.*

**1.7 Asigurarea creșterii siguranței rutiere pe traseul/drum județean și a reducerii numărului de accidente – maxim 5 puncte:**

a. drumul(rile) județen(e) ce fac obiectul proiectului vor beneficia de elemente suplimentare sau îmbunătățite pentru siguranța circulației față de situația existentă, fundamentate printr-un audit de siguranta rutiera – 5 puncte ;

b. drumul(rile) județen(e) ce fac obiectul proiectului vor beneficia de elemente suplimentare sau îmbunătățite pentru siguranța circulației față de situația existentă, dar acestea nu sunt fundamentate printr-un audit de siguranta rutiera – 3 puncte;

c. drumul(rile) județen(e) ce fac obiectul proiectului nu vor beneficia elemente suplimentare sau îmbunătățite pentru siguranța circulației față de situația existent – 0 puncte.

*\*elementele de siguranță rutieră se referă la parapeți de protecție, limitatoare de viteză (inclusiv marcaje rezonatoare), semnalistică orizontală și verticală, semnalistică cu avertizare luminoasă pentru treceri de pietoni, reorganizare intersecții (giratorii) etc.*

*Punctarea sub-criteriului se face prin selectarea unei singure opțiuni.*

**1.8 Stimularea transportului sustenabil - maxim 6 puncte:**

a. Proiectul cuprinde piste de bicilisti nou construite sau modernizate, în lungime însumată de minim 3 km, pe traseul drumului judetean – 3 puncte ;

b. Proiectul cuprinde trotuare/trasee pietonale (minim 3 km) – 3 puncte.

*Punctajul este cumulativ.*

**1.9 Stimularea transportului multimodal – maxim 4 puncte:**

a. Drumul județean ce face obiectul proiectului contribuie la asigurarea unei legaturi intermodale cu cel putin 3 tipuri de transport – 4 puncte ;

b. Drumul județean ce face obiectul proiectului contribuie la asigurarea unei legaturi intermodale cu 2 tipuri de transport – 3 puncte ;

c. Drumul județean ce face obiectul proiectului contribuie la asigurarea unei legaturi intermodale cu un tip de transport – 0 puncte.

*Punctarea sub-criteriului se face prin selectarea unei singure opțiuni.*

**1.10 Stimularea transportului public – maxim 6 puncte:**

a. Proiectul contribuie la stimularea transportului public prin modernizarea/construirea de stații de transport public in localitățile traversate la distanță de cel mult 1 km una de cealaltă, pe sens – 6 puncte ;

b. Proiectul contribuie la stimularea transportului public prin modernizarea/construirea de stații de transport public in localitățile traversate la distanță de cel putin 1 km si cel mult 1,5 km, una de cealaltă, pe sens – 4 puncte ;

c. Proiectul contribuie la stimularea transportului public prin modernizarea/construirea de stații pentru pasageri in localitățile traversate la distanță mai mare de 1,5 km una de cealaltă, pe sens – 2 puncte;

d. Proiectul nu vizează modernizarea/construirea de stații de transport public – 0 puncte.

*Punctarea sub-criteriului se face prin selectarea unei singure opțiuni.*

**1.11 Proiectul vizează un drum județean/traseu care leagă zonele defavorizate/vulnerabile/izolate de centre de dezvoltare/centre economice – maxim 3 puncte:**

a. Proiectul vizează un drum județean/traseu care leaga zonele defavorizate/vulnerabile/izolate de centre de dezvoltare/centre economice – 3 puncte ;

b. Proiectul nu vizează un drum județean/traseu care leaga zonele defavorizate/vulnerabile/izolate de centre de dezvoltare/centre economice – 0 puncte.

*Punctarea sub-criteriului se face prin selectarea unei singure opțiuni.*

**1.12 Proiectul vizează un drum județean/traseu care are conform studiului de trafic un trafic auto relevant (in cazul traseelor se va puncta valoarea maxima pe un sector, iar in cazul drumurilor/nodurilor nou construite se va utiliza prognoza fundamentata in studiul de trafic) - maxim 6 puncte:**

a. drumul(rile) județen(e) ce fac obiectul proiectului are(au) un trafic existent egal sau peste 800 de vehicule etalon pe zi – 6 puncte ;

b. drumul(rile) județen(e) ce fac obiectul proiectului are(au) un trafic existent de peste 500 de vehicule etalon pe zi – 4 puncte ;

c. drumul(rile) județen(e) ce fac obiectul proiectului are (au) un trafic existent egal sau sub 500 de vehicule etalon pe zi – 0 puncte.

*Punctarea sub-criteriului se face prin selectarea unei singure opțiuni.*

**1.13 Contribuția proiectului la teme orizontale (suplimentar fata de prevederile legale) - maxim 10 puncte:**

a. Proiectul utilizeaza tehnologii care tin cont de utilizarea judicioasa a resurselor naturale (spre ex. de apa) – 2 puncte ;

b. Proiectul prevedere crearea de facilităţi / infrastructuri/ echipamente pentru accesul persoanelor cu dizabilităţi, pentru mai multe tipuri de disabilitati (trotuare cu facilitati de deplasare pentru persoane cu dizabilitati, semafor acustic etc)- suplimentar fata de obligațiile minime prevăzute în legislație – 2 puncte ;

c. Proiectul va asigura accesibilitatea unor comunitati defavorizate, marginalizate, inclusiv populatia roma – 2 puncte ;

d. Proiectul ofera accesibilitate catre locuri special destinate persoanelor care beneficiază de servicii sociale în centre rezidentiale, centre de zi etc (persoane cu nevoi speciale, persoane vârstnice etc) – 2 puncte ;

e. Proiectul prevede achizitii verzi – 2 puncte.

*Punctajul este cumulativ.*

**1.14 Complementaritatea proiectului cu alte investiții privind infrastructura de transport realizate sau prevăzute a fi realizate din alte surse de finanțare (Fonduri UE sau Bugete nationale/locale) – maxim 4 puncte:**

a. investitia in drumul(rile) județen(e) ce face obiectul proiectului este complementara cu investitii in perdele forestiere, garduri vii de-a lungul drumului judetean – 2 puncte ;

b. investitia in drumul(rile) județen(e) ce face obiectul proiectului este complementara cu o investiție privind infrastructura de transport (investitii realizate in perioada 2007-2021 sau în implementare) – 2 puncte.

*Punctajul este cumulativ.*

**2. Gradul de pregătire/maturitate al proiectului – maxim 15 puncte:**

a. Exista posibilitatea de emitere a Ordinului de incepere a lucrarilor (procedura de achizitie finalizata cu contract de lucrari adjudecat sau contract de lucrari semnat) – 15 puncte ;

b.  Documentaţia tehnico-economică este la nivel de Proiect tehnic – 10 puncte ;

c. Documentaţia tehnico-economică este la nivel DTAC + Autorizatie de construite emisa – 8 puncte ;

d. documentatia tehnico-economica este la nivel de SF/DALI – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia.*

**SECTIUNEA II - 9 puncte**

**(Notarea cu 0 a unui criteriu / subcriteriu /opțiune duce la respingerea proiectului)**

**3.Caracterul integrat al proiectului in ceea ce privesc masurile de imunizare climatica - 0/1 puncte:**

a. Masurile de adaptare sunt incluse in cererea de finantare iar masurile de atenuare (compensare) au fost/vor fi incluse in cereri de finantare depuse/ce vor fi depuse in alte actiuni din cadrul PR SE 2021-2027, respectiv Actiunea 2.3 Dezvoltarea de perdele forestiere de-a lungul drumurilor județene si/sau Actiunea 4.1 B Instalarea de puncte de realimentare/ reîncărcare pentru vehicule electrice pe traseele drumurilor județene – 1 punct;

b. Proiectul nu cuprinde masuri de adaptare si de atenuare (compensare) si nici nu se asigura caracterul integrat prin finantarea masurilor de compensare in cadrul celor doua actiuni 2.3 si 4.1 B din PR SE – 0 puncte.

*În cazul în care măsurile de adaptare si de atenuare (compensare) sunt incluse in cererea de finantare depusa care vizeaza modenizarea drumului/drumurilor judetean/judetene, se considera indeplinita cerinta de la acest criteriu si se puncteaza la 3. a cu 1 punct, evaluatorii mentionand acest lucru in grila, la observatii.*

*Evaluatorii vor detalia care sunt masurile si cum se asigura caracterul integrat al proiectului - daca masurile au fost incluse in cadrul proiectului ca urmare a completarii/ revizuirii SF/ DALI si a PT care vizeaza modernizarea drumului judetean/drumurilor judetene; cererea de finantare pentru infrastructura de drumuri judetene va include si investitia separata care vizeaza masurile de imunizare; se va asigura caracterul integrat in ceea ce priveste masurile de imunizare climatica de compensare prin proiecte depuse/ce vor fi depuse pe actiunile 2.3 si 4.1 B.*

*Punctarea subcriteriului se face prin selectarea unei singure ipoteze și a punctajului aferent acesteia (a sau b), daca se va puncta cu 0 atunci proiectul va fi respins din procesul de evaluare si selectie.*

**4. Calitatea documentației tehnico-economice - 0/1 puncte:**

a. Documentatia tehnica (DALI/SF/PT) este conformă (conform Grilei de verificare a conformitatii administrative a doc teh) – 1 punct;

b. Documentatia tehnica (DALI/SF/PT) nu este conformă (conform Grilei de verificare a conformitatii administrative a doc teh) – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia, daca se va puncta cu 0 atunci proiectul va fi respins din procesul de evaluare si selectie.*

**5. Bugetul proiectului - 0/3 puncte:**

a. Costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste si justificate de catre solicitant prin citarea unor surse independente si verificabile (statistici oficiale, preturi standard etc.) sau prin rezultatele unei cercetari de piata efectuate de solicitant) – 1 punct ;

b. Bugetul este complet şi corelat cu activitatile prevazute, cu resursele materiale implicate in realizarea proiectului, adica: nu exista mentiuni in sectiunile privind activitatile, resursele si rezultatele anticipate din cererea de finantare care nu au acoperire intr-un subcapitol bugetar / linie bugetara; de asemenea, nu exista subcapitol bugetar / linie bugetară fara corespondenta in sectiunile privind activitatile, resursele si rezultatele – 1 punct ;

c. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare intre buget si sursele de finantare.

Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile curpinse în cadrul liniilor bugetare. Toate elementele cuprinse in lista de lucrări/servicii/echipamente sunt clar identificate și detaliate. Achizitionarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului – 1 punct.

*Punctajul este cumulativ, daca se va puncta cu 0 la oricare din a/b/c, atunci proiectul va fi respins din procesul de evaluare si selectie.*

**6. Capacitatea operațională a solicitantului și sustenabilitatea investiției - 0/2 puncte:**

a. Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar al activităţilor de monitorizare – 1 punct ;

b. Solicitantul identifică şi detaliază posibilile riscuri în implementarea proiectului iar mecanismele de gestionare sunt clar definite si corespunzatoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acesteia. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile. Rezultatele sunt formulate în termeni cuantificabili, măsurabili şi verificabili – 1 punct.

*Punctajul este cumulativ, daca se va puncta cu 0 la oricare din a/b, atunci proiectul va fi respins din procesul de evaluare si selectie.*

**7. Respectarea principiilor orizontale privind promovarea dezvoltării durabile, a egalității de şanse, de gen, nediscriminării și accesibilității persoanelor cu dizabilități (conformarea cu prevederile legale) - 0/1 puncte:**

a. masuri privind promovarea dezvoltarii durabile ;

b. masuri privind promovarea a egalitatii de şanse, de gen, nediscriminarii si accesibilitatii persoanelor cu disabilitati ;

c. masuri privind respectarea principiului DNSH ("Do no significant harm" - "A nu prejudicia în mod semnificativ").

*Solicitantul fundamenteaza si probeaza cu documente relevante respectarea principiilor orizontale conform ghidului specific (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea condițiilor legale în vigoare privind temele orizontale, respectarea prevederilor/obligațiilor legale în vigoare privind temele orizontale, inclusiv DNSH conform Anexei 12 la ghidul specific). Evaluatorul independent va detalia in grila analiza pentru fiecare din cele 3 aspecte (a, b si c).*

*Pentru a se acorda 1 punct trebuie ca proiectul să raspundă a și b și c.*

**8. Proiectul are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului - 0/1 puncte:**

a. Proiectul are avizul ADI ITI DD privind contribuția acestuia la realizarea obiectivelor Strategiei ITI DD și caracterul integrat al proiectului – 1 punct

b. Proiectul nu are avizul ADI ITI DD privind contribuția acestuia la realizarea obiectivelor Strategiei ITI DD și caracterul integrat al proiectului – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia (a sau b), daca se va puncta cu 0 atunci proiectul va fi respins din procesul de evaluare si selectie.*

## 8.5. Aplicarea pragului de calitate

Pragul de calitate reprezintă **punctajul minim obligatoriu de 60 de puncte** obținut în urma evaluarii**.**

## 8.6. Aplicarea pragului de excelență

Aceasta sectiune nu se aplica prezentului apel de proiecte.

## 8.7. Notificarea rezultatului evaluării tehnice și financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte sa nu vizeze criteriile verificate in cadrul etapei de evaluare tehnico-financiara si nici documentele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului, detalii fiind prezentate în secțiunea 8.8.

De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM va notifica prin sistem solicitanții asupra situației/status-ului proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

Etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil.

## 8.8. Contestații

Împotriva deciziei de respingere a rezultatului evaluarii tehnico-financia**r**a/finanțării se poate formula contestație pe cale administrativă, care se va depune la AM PR SE, în termenul de 30 zile calendaristice, calculat de la data de la primirii acesteia prin sistemul informatic MySMIS2021.

Contestaţia se formulează în scris va cuprinde:

a) datele de identificare ale solicitantului : denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Constestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate si opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM PR SE o va considera neîntemeiată. Contestaţiile, inclusiv documentele suport, se trimit prin sistemul MySMIS2021, meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 30 zile calendaristice de la data înştiinţării de către AM a rezultatului asupra procesului de evaluare și selecție.

Notă! Contestațiile depuse după termenul de 30 zile menționat anterior vor fi respinse, rezultatul obtinut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice de la data înregistrării acesteia care se comunică solicitantului sau, după caz, liderului de parteneriat. Decizia AM privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Decizia de solutionare a contestatiei se comunica solicitantului/liderului de parteneriat după caz prin grija AM PR SE, electronic, prin intermediul sistemului informatic MySMIS 2021.

Decizia AM PR SE privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM. Înregistrarea acestui document se va face tot în registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Notă! Pe parcursul soluționării contestațiilor, lista proiectelor se va actualiza cu acele proiecte pentru care AM PR SE a luat o decizie favorabilă.

## 8.9. Contractarea proiectelor

### 8.9.1. Verificarea îndeplinirii condițiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021.

În etapa de contractare, solicitanților li se va solicita de către AM prin sistemul informatic MySMIS2021 să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul/Liderul de parteneriat transmite documentele solicitate în etapa de contractare, sub sancțiunea respingerii cererii de finanțare, în termenul de 30 zile calendaristice, calculat de la data primirii solicitării autorității de management; prin exceptie, acest termen poate fi prelungit o singură dată de către autoritatea de management în baza unei justificări fundamentate.

AM PR SE poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021. AM PR SE va întocmi Anexa 16 - Lista de verificare a eligibilităţii proiectului şi documentației de contractare.

În cadrul acestei etape se va realiza şi verificarea procedurii de achiziţie, unde este cazul.

**Verificarea procedurii de achizitie finalizata prin semnarea contractului de lucrări (**în cazul proiectelor cu lucrări începute) – această activitate se va realiza prin parcurgerea documentaţiei transmise odată cu cererea de finanţare, a contractului de lucrări şi actelor adiţionale la acesta. Se vor utiliza listele de verificare a achiziţiilor publice realizate (Anexa 17) şi lista de verificare a conflictului de interese (Anexa 18).

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021 cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM PR SE;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM PR SE are obligația solicitării informațiilor și documentelor justificative de la solicitant, cu respectarea termenelor procedurale.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare vor respecta legislatia in vigoare.

AM PR SE emite decizia de respingere a finanțării, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;

b) solicitantul nu răspunde în termenul procedural la clarificările solicitate de AM PR SE.

Decizia de respingere a finanțării se aduce la cunoștința solicitantului prin sistemul informatic MySMIS2021 și va conține, cel puțin următoarele elemente:

- datele de identificare ale solicitantului și cererii de finanțare: titlu, cod unic SMIS;

- datele de identificare ale reprezentantului legal al solicitantului;

- conținutul deciziei de respingere sau de revocare;

- motivele de drept și de fapt ale respingerii proiectului;

- termenul de contestare si modalitatea de transmitere a contestației;

- organele împuternicite cu soluționarea contestării;

- semnătura reprezentantului legal/împuternicitul al autorității de management.

Împotriva deciziei de respingere a finanțării se poate formula contestație pe cale administrativă, în termen de maxim 30 zile calendaristice de la primirii acesteia, prin sistemul informatic MySMIS2021.

Comitetul de soluționare a contestațiilor soluționează contestația, prin decizie motivată, în termen de 30 zile calendaristice, calculat de la data înregistrării acesteia în sistemul informatic MySMIS2021. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la semnarea contractului de finanțare (Anexa 8), având în vedere considerentele deciziei de soluționare a contestației.

### 8.9.2. Decizia de acordare/respingere a finanțării

Urmare a verificării îndeplinirii condițiilor de eligibilitate, AM PR SE va emite decizia de aprobare a finanțării, respectiv decizia de respingere a finanțării.  Pentru proiectele selectate, în baza deciziei de aprobare a finanțării AM PR SE va proceda la încheierea contractului de finanțare.

### 8.9.3. Definitivarea planului de monitorizare al proiectului

Planul de monitorizare a proiectului, Anexa 2 la contractul de finanțare, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Planul de monitorizare a proiectului va fi elaborat prin luarea în considerare Anexa 2 - Model orientativ privind completarea Planului de monitorizare a proiectului și Anexa 2.a - Orientări metodologice privind indicatorii de etapă, la prezentul ghid.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PR SE verifică și validează indicatorii de etapă care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în Cererea de Finanțare, precum și cu rezultatele așteptate ale proiectului. Primul indicator de etapă este stabilit la un interval trei luni, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

În cazul proiectelor de investiții publice, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

În intervalul dintre doi indicatori de etapă consecutivi, AM PR SE va monitoriza proiectul în cauză pe baza rapoartelor de progres și a vizitelor de monitorizare, putând utiliza, in functie de specificul proiectului, un sistem specific de repere intermediare si instrumente de monitorizare detaliate in procedurile operationale care sa permita evaluarea permanenta a evolutiei progresului implementarii proiectului si posibile abateri de la graficul de implementare sau de natura sa afecteze atingerea indicatorilor de realizare si de rezultat.

Indicatorii de etapă fac obiectul monitorizării de către AM PR SE iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul.

### 8.9.4. Semnarea contractului de finanțare

Contractul de finanțare se generează de sistemul informatic MySMIS2021 și se semnează numai în format electronic de către reprezentantul legal/persoanele împuternicite ale AM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit. Data contractului reprezintă data ultimei semnături.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 8 la prezentul Ghid, Contract de finanţare (model orientativ) – anexa la Ordin Ministru nr. 2041/ 2023, cu mențiunea că AM poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Solicitantul va semna contractul de finanțare în termen de 5 zile lucrătoare de la data notificării acestuia de către AM. În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Principale prevederi ale contractelor de finanțare**

Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare, fiind răspunzător în faţa AM pentru îndeplinirea obligaţiilor asumate.

Beneficiarul are obligaţia de a implementa proiectul în conformitate cu prevederile contractului de finanţare, in caz contrar contribuţia din fondurile publice (naţionale şi comunitare) poate fi redusă şi/sau AM PR SE poate cere rambursarea, în totalitate sau parţial, a sumelor deja plătite.

Contractul de finanțare va include măsurile și reținerile financiare pe care le poate aplica AM PR SE pentru întârzieri și/sau nerealizări din motive imputabile solicitantului în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual.

Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative.

Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.

AM PR SE monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate.

**Modificarea proiectului tehnic după semnarea contractului de finanțare**

Modificările realizate asupra proiectului tehnic faza PT, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR SE. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației. Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

# 9. ASPECTE PRIVIND CONFLICTUL DE INTERESE

**Conflictul de interese in implementarea contractelor de finantare**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligatia de a întreprinde toate diligenţele necesare pentru a evita orice conflict de interese pe perioada implementarii contractului de finantare şi de a informa în scris AM PR SE în legătură cu orice situaţie care dă naştere sau este posibil să dea naştere unui astfel de conflict, de îndată ce a luat la cunostinţă.AM PR SE îşi rezervă dreptul de a verifica aceste situaţii şi de a lua măsurile necesare, dacă este cazul.

În implementarea contractului de finantare, AM PR SE va verifica conflictul de interese la atribuirea contractelor de achizitii precum si in implementarea acestora.

La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achiziţie:**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor si conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice si conflictului de interese, cheltuiala aferentă plăţii bunurilor/serviciilor/lucrărilor astfel achiziţionate va fi considerata neeligibilă şi nu va fi rambursată/plătită.

**Conflictul de interese in implementarea contractelor de achiziție**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării în scris AM a situaţiilor în care apar modificări. AM PR SE va verifica aceste situaţii şi va lua măsurile necesare, dacă este cazul.

# 10. ASPECTE PRIVIND PRELUCRAREA DATELOR CU CARACTER PERSONAL

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante va completa va completa Declaratia unică.

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 11.1 Rapoarte de progres

Procesul de monitorizare a proiectelor de către autoritatea de management se realizează prin:

a) verificarea Rapoartelor de progres disponibile în aplicația informatică MySMIS2021 și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare, după caz, conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid (Anexa 12 – Formular Raport de progres).

În perioada de implementare a proiectului, raportul de progres se generează prin sistemul informatic MySMIS2021 de către beneficiar și se transmite la intervale de trei luni calendaristice, în termen de 30 de zile de la finalizarea perioadei de raportare, la AM PR SE. Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 5 ani calculată de la data efectuării plăţii finale în cadrul Proiectului. Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM, prin sistemul informatic MySMIS2021, Rapoarte de durabilitate.

Raportul de durabilitate va prezenta situația investitei și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului UE nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM PR SE poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

AM PR SE poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul.

## 11.2. Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării*

Pentru fiecare proiect finanțat din PR SE 2021 - 2027, AM efectuează vizite la fața locului, de două ori pe an, în vederea verificării veridicității informațiilor consemnate de beneficiar în Raportul de Progres. Se va completa Raportul de monitorizare (Anexa 13).

*Vizită finală la fața locului*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

* Verificarea eligibilității cheltuielilor, în conformitate cu prevederile legale privind eligibilitatea;
* Verificarea plății efective de către Beneficiar a sumelor incluse în cererile de rambursare;
* Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* Verificarea păstrării tuturor documentelor originale legate de proiect;
* Verificarea dosarelor de achiziție realizate în cadrul proiectului;
* Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;
* Verificarea utilizării de către beneficiar a conturilor contabile analitice (cu codificarea proiectului);
* Verificarea finalizării tuturor activităților proiectului,
* Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);
* Verificarea atingerii rezultatelor și obiectivelor asumate prin proiect;
* Verificarea operaționalizării investiției.

*Vizite la fața locului ex-post*

AM PR SE efectuează vizite la fata locului după finalizarea implementării proiectului, respectiv în perioada de durabilitate de 5 ani, definită conform prevederilor contractuale, referitoare la durata contractului (calculată de la data informării beneficiarului de către AM PR SE în ceea ce privește autorizarea cererii de rambursare finale), pentru a se verifica sustenabilitatea proiectelor.

AM PR SE va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate.

Se recomandă ca ultima vizita ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM PR SE efectuează vizite la fața locului, pe parcursul implementării și/sau în perioada ex-post, dacă:

* o vizită intermediară realizată prin echipe mixte (monitorizare și verificare plăți);
* există o solicitare în acest sens din partea șefului AM;
* dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;
* cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului;
* pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

Raportul de vizită se elaborează de catre AM PR SE, prin sistemul informatic MySMIS2021, in conformitate cu prevederile procedurilor operationale si se genereaza in termen de 10 zile lucratoare de la data vizitei efectuata la fata locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM PR SE va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## 11.3 Mecanismul specific indicatorilor de etapă. Planul de monitorizare

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului elaborat prin luarea în considerare a Anexelor 2 și 2.a la prezentul ghid.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor prevăzuți în Planul de monitorizare a proiectului.

AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar autoritatea de management, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și AM, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS2021 se blochează posibilitatea de încărcare a documentelor. Ulterior, beneficiarul poate solicita, motivat, catre AM, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar autoritatea de management, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management, sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.

În procesul de monitorizare a proiectelor, AM are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare contractului de finanțare, în condițiile prevăzute de legislația în vigoare.

Neîndeplinirea unui indicator de etapă nu are implicaţiile unei nereguli sau unei fraude, aşa cum sunt acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, autoritatea de management poate aplica, în funcţie de analiza obiectivă şi riscurile identificate, în condiţiile prevăzute în contractul, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

Sumele respinse în condițiile precizate mai sus, pot fi incluse de beneficiar și resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către AM în situația neîndeplinirii indicatorilor de etapă prevăzuți.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contract, AM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# 12. ASPECTE PRIVIND MANAGEMENTUL FINANCIAR

## 12.1 Mecanismul cererilor de prefinanțare

Se poate acorda prefinanţare în tranşe de maximum 30% din valoarea eligibilă a contractului de finanţare, fără depăşirea valorii totale eligibile a acestuia. Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinantarii.

Pentru prefinantarea nerecuperata, AM PR SE notifică beneficiarii/liderii de parteneriat/partenerii cu privire la obligaţia restituirii sumelor. În cazul în care beneficiarii/liderii de parteneriat/partenerii nu restituie autorităţilor de management sumele calculate în termen de 15 zile de la data comunicării notificării, acestea emit decizii de recuperare a prefinanţării pe numele beneficiarilor/liderilor de parteneriat/ partenerilor, după caz, prin care se individualizează sumele de restituit exprimate în moneda naţională. Decizia constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

## 12. 2. Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii/Liderii de parteneriat/Partenerii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, AM PR SE va comunica beneficiarului prin aplicația informatică MySMIS2021 autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM PR SE virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM PR SE, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către AM PR SE, beneficiarii au obligaţia de a depune cererea de rambursare aferentă cererii de plată la autoritatea de management, în care sunt incluse sumele din notiifcare decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## 12.3. Mecanismul cererilor de rambursare

Beneficiarii/Liderii de parteneriat au obligaţia de a depune cereri de rambursare pentru cheltuielile efectuate. În termen de maximum 20 de zile lucrătoare de la data depunerii de către beneficiar/liderul de parteneriat la autoritatea de management, a cererii de rambursare întocmite conform contractului, AM PR SE autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, AM PR SE notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului şi prevederilor Acordului de Parteneriat, parte integrantă a acestuia/acesteia.

## 12.4. Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate.

Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM PR SE.

## 12.5. Vizitele la faţa locului

AM efectueaza vizite in teren pentru verificarea realitatii cheltuielilor solicitate/autorizate. In acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrarea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* indeplinirea indicatorilor de rezultat si iesire (se vor verifica datele din ultimul raport de progres depus de beneficiar in SMIS);
* indeplinirea conditiilor favorizante.

# 13. MODIFICAREA GHIDULUI SOLICITANTULUI

## 13.1. Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/aparitia unor noi prevederi legale poate determina AM PR SE să solicite documente suplimentare și/sau respectarea unor condiții suplimentare față de prevederile prezentului document/sa conduca la modificarea/completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM PR SE.

În funcție de modificările intervenite pe parcursul derulării etapei de evaluare şi selecţie, AM PR SE se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## 13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la secțiunea 13.1, AM PR SE poate emite unul sau mai multe corrigendum - uri sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SE se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# 14. ANEXE

# 

Anexa 1 Instrucţiuni de completare a formularului cererii de finanţare (model)

Anexa 2 Plan de monitorizare

Anexa 2.a Orientări metodologice privind indicatorii de etapă

Anexa 3 Acordul de parteneriat

Anexa 4 Declaraţia unică

Anexa 5 Lista de cheltuieli eligibile

Anexa 6 Grila de evaluare tehnică şi financiară

Anexa 6.a Lista de verificare DNSH

Anexa 7a Grila de verificare a conformităţii DALI

Anexa 7b Grila de verificare a conformităţii PT

Anexa 8 Contract de finanţare (model orientativ)

Anexa 9 Carta drepturilor fundamentale a Uniunii Europene

Anexa 10 Metodologia privind abordarea DNSH (principiul „a nu aduce prejudicii semnificative”) si imunizarea la schimbarile climatice in cadrul PR SE 2021-2027

Anexa 11 Bugetul proiectului

Anexa 12 Raportul de progres

Anexa 13 Raportul de vizita

Anexa 14 Formular de retragere de la finanţare

Anexa 15.1 Declaraţia privind eligibilitatea TVA – operatiune cu un cost total mai mic de

5.000.000 euro

Anexa 15.2 Declaraţia privind eligibilitatea TVA – operatiune cu un cost total mai mare de

5.000.000 euro

Anexa 16 Lista de verificare contractare şi eligibilitate

Anexa 17 Lista de verificare a achiziţiilor publice

Anexa 18 Lista de verificare a conflictului de interese

Anexa 19 Declarație privind beneficiarul/beneficiarii real/i

Anexa 20 Situație centralizatoare privind beneficiarul/ beneficiarii real/i

Anexa 21 Declarația privind beneficiarul/beneficiarii real/i – contractant/subcontractant

Anexa 22 Instrucțiuni de completare a grilei ETF pentru Acțiunea 4.1 ITI

Anexa 23 Recomandări măsuri Biodiversitate

**Prezentul Ghid prevede următoarele modele standard sau orientative**

Model A Matrice de corelare intre buget si deviz

Model B Tabelul centralizator asupra numerelor cadastrale obiective de investitii

Model C Hotărârea/Decizia de aprobare a proiectului și a cheltuielilor legate de proiect

Model D Hotărârea/Decizia(Hotărârile/Deciziile partenerilor) de aprobare a documentaţiei tehnico-economice (faza DALI sau PT) şi a indicatorilor tehnico-economici

Model E Raportul privind stadiul fizic al investitiei

Model F Lista de echipamente, lucrari, servicii

Model G Centralizator privind justificarea costurilor

Model H Certificarea aplicaţiei

1. poduri, viaducte, pasaje superioare etc. care se execută cu scopul de a susţine o cale de comunicaţie (şi) pentru a-i asigura continuitatea în cazul apariţiei unor obstacole (văi adânci, cursuri de apă etc.) [↑](#footnote-ref-1)
2. poduri, viaducte, pasaje superioare etc. care se execută cu scopul de a susţine o cale de comunicaţie (şi) pentru a-i asigura continuitatea în cazul apariţiei unor obstacole (văi adânci, cursuri de apă etc.) [↑](#footnote-ref-2)
3. *în conformitate cu prevederile Legii nr. 50/1991, privind autorizarea executării lucrărilor de construcţii republicată, cu modificările și completările ulterioare, ale Ordonanței de Urgență nr. 57 din 3 iulie 2019 privind Codul Administrativ, ale Legii nr. 287/2009 din 17 iulie 2009 -Codul Civil, republicat, cu modificările și completările ulterioare și cu prevederile OUG 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027* [↑](#footnote-ref-3)